open-index/open-wikipedia-markdown huggingface dataset:
ଦିଲିପ କୁମାର ରାୟ

**ଦିଲିପ କୁମାର ରାୟ** (ଜନ୍ମ: ୯ ଜାନୁଆରୀ ୧୯୫୪) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର ଏବଂ ରାଜ୍ୟ ସଭାର ସାଂସଦ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫, ୧୯୯୦ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଉରକେଲା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ, ୧୦ମ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୯୬ ମସିହାରୁ ୨୦୦୨ ପର୍ଯ୍ୟନ୍ତ ସେ ରାଜ୍ୟସଭାର ସାଂସଦ ତଥା କେନ୍ଦ୍ରମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

## ଜନ୍ମ, ପରିବାର ଓ ଶିକ୍ଷା 
ଦିଲିପ କୁମାର ରାୟ ୧୯୫୪ ମସିହାର ଜାନୁଆରୀ ମାସ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହୃଷିକେଶ ରାୟ ଓ ପତ୍ନୀଙ୍କ ନାମ ପୂଜା ରାୟ । ତାଙ୍କର ଶିକ୍ଷାଗତ ଯୋଗ୍ୟତା ଏମ୍.ବି.ଏ. ଏବଂ ଏଲ୍.ଏଲ୍.ବି. ।

## ରାଜନୈତିକ ଜୀବନ 
ଦିଲିପ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ଦଳ, ଜନତା ପାର୍ଟି ଓ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ୨୦୧୯ ମସିହାରେ ସେ ବିଜୁ ଜନତା ଦଳରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଏକକୋଷୀ ଜୀବ

**ଏକକୋଷୀ ଜୀବ**, ମାତ୍ର ଗୋଟିଏ କୋଷରେ ଗଢ଼ା ହୋଇଥାଏ। ଏକକୋଷୀମାନଙ୍କୁ ଦୁଇଟି ଶ୍ରେଣୀରେ ବିଭକ୍ତ କରାଯାଇଛି, ଯଥା - ପ୍ରାକ୍-ନ୍ଯଷ୍ଟୀୟକ ଏବଂ ସୁନ୍ଯଷ୍ଟୀୟକ। ସମସ୍ତ ପ୍ରାକ୍-ନ୍ଯଷ୍ଟୀୟକମାନେ ଏକକୋଷୀ ଏବଂ ବ୍ଯାକ୍ଟେରୀଆ ଓ ଆର୍କିଆ ଏହିପରି ଦୁଇ ଶ୍ରେଣୀରେ ବିଭକ୍ତ। ଏକକୋଷୀ ସୁନ୍ଯଷ୍ଟୀୟକମାନେ ହେଉଛନ୍ତି ପ୍ରାକ୍ଜୀବ, ଏକକୋଷୀ ଶୈବାଳ, ଏକକୋଷୀ କବକ, ଇତ୍ଯାଦି। ଏକକୋଷୀ ଜୀବମାନଙ୍କୁ ସର୍ବପୂରାତନ ଜୀବରୂପ ଭାବରେ ବିବେଚନା କରାଯାଏ, ପ୍ରାକ୍କୋଷର ଆନୁମାନିକ ଉତ୍ପତ୍ତି ପ୍ରାୟ ୩.୮ରୁ ୪ ବୃନ୍ଦ-ବର୍ଷ-ପୂର୍ବେ ହୋଇଥିଲା।

କେତେକ ପ୍ରାକ୍-ନ୍ଯଷ୍ଟୀୟକ ଏକତ୍ର ରହି କୋଲୋନି ଗଠନ କରିଥାନ୍ତି, କିନ୍ତୁ ସେମାନେ କୌଣସି ଗୋଟିଏ କାମ ପାଇଁ ବିକଶିତ ହୋଇନଥାନ୍ତି। ଏହିପରି ଜୀବମାନେ ଏକାଠି ରହନ୍ତି ସତ କିନ୍ତୁ ନିଜ ନିଜର କାର୍ଯ୍ୟ ନିଜେ କରିଥାନ୍ତି। ଅପରପକ୍ଷେ ସରଳତମ ବହୁକୋଷୀ ଜୀବମାନଙ୍କ କୋଷମାନେ ପରସ୍ପର ଉପରେ ନିର୍ଭର କରଥାନ୍ତି।

ଅଧିକାଂଶ ବହୁକୋଷୀମାନଙ୍କର ଏକ ଏକକୋଷୀ-ଅବସ୍ଥ ରହିଥାଏ। ଉଦାହରଣ ସ୍ବରୂପ - ଯୁଗ୍ମକ, ବହୁକୋଷୀମାନଙ୍କର ପ୍ରଜନନ ନିମିତ୍ତ ଏକକୋଷ।

କିଛି ଜୀବମାନେ ଅର୍ଦ୍ଧ-ଏକକୋଷୀ, ଯ଼େପରି *ଡିକ୍ଟିଓଷ୍ଟେଲିଅମ୍ ଡିଷ୍କୋଇଡିଅମ୍*। ତା ଛଡ଼ା କେତେକ ଏକକୋଷୀ ଜୀବ ବହୁନ୍ଯଷ୍ଟୀୟ, ଯଥା- *କୋଉଲେର୍ପା*, *ପ୍ଲାଜ୍ମୋଡିଅମ୍*, *ମିକ୍ସୋଗାଷ୍ଟ୍ରିଆ*।

## ବିବର୍ତ୍ତନୀୟ ପରିକଳ୍ପନା
ବର୍ତ୍ତମାନର ଏକକୋଷୀ ଜୀବମାନଙ୍କର ପୂର୍ବରୂପ ପ୍ରାଚୀନ ପ୍ରାକ୍କୋଷମାନ ଅଟନ୍ତି। ଅବଶ୍ଯ ଜୀବନର ଉତ୍ପତ୍ତି ଏବେ ମଧ୍ଯ ଏକ ରହସ୍ଯ ହୋଇ ରହିଛି, କିନ୍ତୁ ଏବେର ବହୁ ପ୍ରଚାରିତ ଉପପାଦ୍ୟ RNA ବିଶ୍ୱ ଅନୁସାରେ ପ୍ରାକ୍-RNA ଅଣୁମାନେ ହିଁ ଜୈବ-ରାସାୟନିକ ପ୍ରତିକ୍ରିୟା ଏବଂ ସ୍ୱ-ପ୍ରତିକରଣ ପାଇଁ ଉତ୍ତେଜକର କାର୍ଯ୍ୟ କରୁଥିଲେ।

କୋଷ ମଧ୍ଯରେ ରାସାୟନିକ ପ୍ରକ୍ରିୟାଗୁଡ଼ିକୁ ଅଲଗା ରଖିବା ପାଇଁ କୋଷର ପ୍ରକୋଷ୍ଠିକରଣ ଆବଶ୍ୟକ ଥିଲା। ଉଦାହରଣ ସ୍ବରୂପ - ଯଦି ଅଲଗା ରଖାନଯାଏ,ତେବେ ରାଇବୋଜାଇମ୍, ଏକ ପ୍ରାଚୀନ RNA ପ୍ରତିକାରୀ, ଭିନ୍ନ କ୍ରମ ଥିବା ରାଇବୋଜାଇମମାନଙ୍କର ପ୍ରତିକରଣ କରିଦେଇପାରେ। ଏହିପରି RNA ଥିବା ପରିକଳ୍ପିତ କୋଷମାନଙ୍କୁ ରାଇବୋକୋଷ କୁହାଯାଏ। ପ୍ରତିବଦଳରେ ସେମାନଙ୍କର ଏକ ପ୍ରାକ୍-ନ୍ଯଷ୍ଟି ବୋଲି ଅଞ୍ଚଳ ରହିଥାଏ ଯେଉଁଠାରେ ଡିଏନେ ରହିଥାଏ । ସୁନ୍ଯଷ୍ଟିୟକଙ୍କ ବିପରୀତ ପ୍ରାକ୍-ନ୍ଯଷ୍ଟିୟକଙ୍କ ସାଧାରଣତଃ ଗୋଟିଏ ବୃତ୍ତାକାର ଗୁଣସୂତ୍ର ରହିଥାଏ ।

### ବ୍ଯାକ୍ଟେରିଆ
ବ୍ଯାକ୍ଟେରିଆ ହେଉଛି ବିଶ୍ୱର ପ୍ରାଚୀନତମ ଜୀବମାନଙ୍କ ମଧ୍ଯରୁ ଏକ ।

## ଆଧାର
ପ୍ରାକ୍-ନ୍ଯଷ୍ଟୀୟକ

**ପ୍ରାକ୍-ନ୍ଯଷ୍ଟୀୟକ** ବା ପ୍ରାକ୍-ନ୍ଯଷ୍ଟୀୟ ଜୀବ, ନ୍ୟଷ୍ଟିଝିଲ୍ଲୀ ନଥିବା କୋଷୀୟ ଜୀବମାନଙ୍କୁ କୁହାଯାଏ। ଏଡ୍ୱାର୍ଡ୍ ଚାଟୋନ୍-ଙ୍କଦ୍ୱାରା ବର୍ଣ୍ଣିତ ଦୁଇ ସାମ୍ରାଜ୍ଯ ପ୍ରଣାଳୀ ଅନୁସାରେ ପ୍ରାକ୍-ନ୍ଯଷ୍ଟୀୟକମାନେ **ପ୍ରୋକାରିଓଟା** ସାମ୍ରାଜ୍ୟ ଅନ୍ତର୍ଭୁକ୍ତ। କିନ୍ତୁ ତ୍ରିଜଗତ ତନ୍ତ୍ରରେ, ଆଣବିକ ବିଶ୍ଳେଷଣ ଆଧାରରେ, ପ୍ରାକ୍-ନ୍ଯଷ୍ଟୀୟକମାନଙ୍କୁ ଦୁଇ ଭାଗ, (ବ୍ଯାକ୍ଟେରୀଆ ଓ ଆର୍କିଆ) କରିଦିଆଯାଇଛି।
ନ୍ଯଷ୍ଟି ଥିବା ଜୀବମାନଙ୍କୁ ସୁନ୍ଯଷ୍ଟୀୟକରେ ରଖାଯାଇଛି। ଜୀବନର ଉତ୍ପତ୍ତିର ଗବେଷଣା ଅନୁସାରେ ପ୍ରାକ୍-ନ୍ଯଷ୍ଟୀୟକମାନେ ସୁନ୍ଯଷ୍ଟୀୟକମାନଙ୍କଠାରୁ ପ୍ରାଚୀନ।

## ଆଧାର
ଗଙ୍ଗାଧର ପ୍ରଧାନ (ରାଜନେତା)

**ଗଙ୍ଗାଧର ପ୍ରଧାନ** (୧ ଜୁନ ୧୯୨୯ - ୧୬ ମଇ ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ଗଣତନ୍ତ୍ର ପରିଷଦ ଓ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ୧୯୫୭, ୧୯୬୧, ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୁନ୍ଦରଗଡ଼ ଓ ତଳସରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ, ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ଗଙ୍ଗାଧର ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ଗଣତନ୍ତ୍ର ପରିଷଦରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ସେ ୧୯୬୭ ମସିହାରୁ ୧୯୬୩ ମସିହାଯାଏଁ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ମହାଶ୍ଵେତା ଦେବୀ

**ମହାଶ୍ୱେତା ଦେବୀ** (୧୪ ଜାନୁଆରୀ ୧୯୨୬ – ୨୮ ଜୁଲାଇ ୨୦୧୬) ବଙ୍ଗଳା ଭାଷାର ଜଣେ ଭାରତୀୟ ଲେଖିକା ତଥା ଜଣେ ସାମାଜିକ କାର୍ଯ୍ୟକର୍ତ୍ତା ଥିଲେ । ତାଙ୍କର ଉଲ୍ଲେଖନୀୟ ସାହିତ୍ୟ ସର୍ଜନା ମଧ୍ୟରେ "ହଜାରେ ଚଉରାଅଶୀର ମା", "ରୁଦାଲି", ଏବଂ "ଅରଣ୍ୟେର ଅଧିକାର" ଆଦି ଅନ୍ତର୍ଭୁକ୍ତ । ସେ ଜଣେ ଆତ୍ମଘୋଷିତ ବାମପନ୍ଥୀ ଯିଏ ପଶ୍ଚିମବଙ୍ଗ, ବିହାର, ମଧ୍ୟପ୍ରଦେଶ ଏବଂ ଛତିଶଗଡ଼ ରାଜ୍ୟର ଆଦିବାସୀ (ଲୋଧା ଏବଂ ଶବର)ମାନଙ୍କ ଅଧିକାର ତଥା ସଶକ୍ତିକରଣ ପାଇଁ କାର୍ଯ୍ୟ କରିଥିଲେ । ତାଙ୍କୁ ସାହିତ୍ୟ ଏକାଡେମୀ ପୁରସ୍କାର (ବଙ୍ଗାଳୀରେ), ଜ୍ଞାନପୀଠ ପୁରସ୍କାର ଏବଂ ରମନ୍ ମାଗସେସେ ପୁରସ୍କାର ସହିତ ପଦ୍ମଶ୍ରୀ ଏବଂ ପଦ୍ମଭୂଷଣ ଭଳି ପୁରସ୍କାରରେ ସମ୍ମାନିତ କରାଯାଇଥିଲା ।

## ଜୀବନୀ 
### ଆଦ୍ୟ ଜୀବନ ଓ ଶିକ୍ଷା 
ମହାଶ୍ୱେତା ଦେବୀ ୧୪ ଜାନୁୟାରୀ ୧୯୨୬ରେ ତତକାଳୀନ ବ୍ରିଟିଶ ଭାରତର ଡାକା (ବର୍ତ୍ତମାନ ଢାକା, ବାଂଲାଦେଶ)ରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ମନୀଷ ଘାତକ, କାଲୋଲ ଆନ୍ଦୋଳନର ଜଣେ ଜଣାଶୁଣା କବି ତଥା ଔପନ୍ୟାସିକ ଥିଲେ, ଯିଏ ଜୁବାନାଶୱା (ବଙ୍ଗାଳୀ: যুবনাশ্ব) ନାମକ ଛଦ୍ମନାମରେ ଲେଖାଲେଖି କରୁଥିଲେ । ଘାତକଙ୍କ ଭାଇ ରିତୱିକ୍ ଘାତକ ଜଣେ ଚଳଚ୍ଚିତ୍ର ନିର୍ମାତା ଭାବରେ ଜଣାଶୁଣା ଥିଲେ । ଦେବୀଙ୍କ ମାତା ଧୃତ୍ରି ଦେବୀ ମଧ୍ୟ ଜଣେ ଲେଖକ ତଥା ଜଣେ ସାମାଜିକ କର୍ମୀ ଥିଲେ, ଯାହାଙ୍କ ଭାଇମାନେ ବିଭିନ୍ନ କ୍ଷେତ୍ରରେ ନିଜର ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଥିଲେ । ତନ୍ମଧ୍ୟରୁ ଯେପରିକି ବିଶିଷ୍ଟ ଶିଳ୍ପୀ ଶଙ୍ଖ ଚୌଧୁରୀ ଏବଂ ଭାରତର ଅର୍ଥନୈତିକ ଏବଂ ରାଜନୈତିକ ସାପ୍ତାହିକର ପ୍ରତିଷ୍ଠାତା-ସମ୍ପାଦକ ସଚିନ ଚୌଧୁରୀ । ମହାଶ୍ୱେତା ଦେବୀଙ୍କର ପ୍ରାଥମିକ ଶିକ୍ଷା ଢାକାର ଇଡେନ୍ ମୋଣ୍ଟେସୋରି ସ୍କୁଲରେ (୧୯୩୦) ଆରମ୍ଭ ହୋଇଥିଲା । କିନ୍ତୁ ପରେ ସେ ପଶ୍ଚିମବଙ୍ଗକୁ (ବର୍ତ୍ତମାନ ଭାରତରେ) ଚାଲିଗଲେ । ତା’ପରେ ସେ ମିଦନାପୁର ମିଶନ ବାଳିକା ଉଚ୍ଚ ବିଦ୍ୟାଳୟରେ ଅଧ୍ୟୟନ କରିଥିଲେ (୧୯୩୫) । ଏହା ପରେ ସେ ଶାନ୍ତିନିକେତନରେ (୧୯୩୬ରୁ ୧୯୩୮) ଭର୍ତ୍ତି ହୋଇଥିଲେ | ଏହା ପରେ, ସେ ବେଲ୍ଟାଲା ବାଳିକା ବିଦ୍ୟାଳୟରେ (୧୯୩୯-୧୯୪୧) ଅଧ୍ୟୟନ କରିଥିଲେ ଯେଉଁଠାରେ ସେ ମାଟ୍ରିକ୍ ପାସ କରିଥିଲେ | ତା’ପରେ ୧୯୪୪ ମସିହାରେ ଆଶୁତୋଷ କଲେଜରୁ ଇଣ୍ଟରମିଡିୟଟ ପାସ କରିବାପରେ ସେ ରବୀନ୍ଦ୍ରନାଥ ଠାକୁର-ପ୍ରତିଷ୍ଠିତ ବିଶ୍ୱ-ଭାରତି ବିଶ୍ୱବିଦ୍ୟାଳୟରେ ଯୋଗ ଦେଇ ବି.ଏ. (ସମ୍ମାନ) ଇଂରାଜୀରେ, ଏବଂ ତା’ପରେ କଲିକତା ବିଶ୍ୱବିଦ୍ୟାଳୟରେ ଇଂରାଜୀରେ କଳାରେ ସ୍ନାତକୋତ୍ତର ଡିଗ୍ରି ଲାଭ କଲେ ।

## ରଚନାବଳୀ 
## ସମ୍ମାନ ଓ ପୁରସ୍କାର 
* ୧୯୭୯: କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର (ବଙ୍ଗଳା ଭାଷାର "ଅରଣ୍ୟେର ଅଧିକାର" ପାଇଁ)
* ୧୯୮୬: ପଦ୍ମଶ୍ରୀ
* ୧୯୯୬: ଜ୍ଞାନପୀଠ ପୁରସ୍କାର
* ୧୯୯୭: ରମନ୍ ମାଗସେସେ ପୁରସ୍କାର
* ୨୦୦୬: ପଦ୍ମ ବିଭୂଷଣ
* ୨୦୧୧: ବାଙ୍ଗଲା ବିଭୂଷଣ  

ଇତ୍ୟାଦି

## ଆଧାର 
## ବାହ୍ୟ ଆଧାର 
ଶ୍ରେଣୀ:ଜ୍ଞାନପୀଠ ପୁରସ୍କାର ସମ୍ମାନିତ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:୧୯୨୬ ଜନ୍ମ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ସମ୍ମାନିତ
ରଞ୍ଜିତ ଭିତ୍ରିଆ

**ରଞ୍ଜିତ ଭିତ୍ରିଆ** (ଜନ୍ମ: ୧୬ ମଇ ୧୯୫୭) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ତଳସରା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ରଞ୍ଜିତ ଭିତ୍ରିଆ ୧୯୫୭ ମସିହାର ମଇ ମାସ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଉପେନ୍ଦ୍ର ଭିତ୍ରିଆ ଓ ପତ୍ନୀଙ୍କ ନାମ ସ୍ୱର୍ଣ୍ଣଲତା ଭିତ୍ରିଆ ।

## ରାଜନୈତିକ ଜୀବନ 
ରଞ୍ଜିତ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ମେଦଦ୍ୱିସ୍ତର

[ଡାହାଣ|thumb|300x300_ପିକସେଲ|ଏହି ପ୍ରବାହମାନ [ମେଦ|ମେଦଦ୍ୱିସ୍ତରଟି ସମ୍ପୂର୍ଣ୍ଣ ଭାବେ ଫୋସ୍ଫାଟିଡାଇଲ୍କୋଲିନ୍ରେ ଗଠିତ।]]
[ଡାହାଣ|thumb|369x369_ପିକସେଲ|ଦ୍ରବଣରେ [ଫୋସ୍ଫୋ-ମେଦ ନେଉଥିବା ତିନୋଟି ରୂପ; ଲିପୋଜମ୍, ମିସେଲେ ଏବଂ ଦ୍ୱିସ୍ତର]]

**ମେଦଦ୍ୱିସ୍ତର** ବା ଫୋସ୍ଫୋ-ମେଦଦ୍ୱିସ୍ତର, ଏକ ପତଳା ପୋଲୀୟ ଝିଲ୍ଲୀ ଯାହା ମେଦାଣୁମାନଙ୍କର ଦୁଇଟି ସ୍ତରଦ୍ୱାରା ନିର୍ମିତ। ଏହି ଝିଲ୍ଲୀ ଗୁଡ଼ିକ ସମସ୍ତ କୋଷର କୋଷଜୀବକକୁ ଆବୃତ୍ତ କରି ରଖିଥାନ୍ତି। କୋଷଝିଲ୍ଲୀଠାରୁ ଆରମ୍ଭ କରି ସମସ୍ତ କୋଷାଙ୍ଗମାନଙ୍କର ଝିଲ୍ଲୀ (ଯଦି ଅଛି), ନ୍ଯଷ୍ଟିଝିଲ୍ଲୀ, ଏପରିକି ଭୂତାଣୁମାନଙ୍କର ମଧ୍ଯ କେତେକ ଅଂଶ ଏହି ଦ୍ୱିସ୍ତରରେ ଗଠିତ। ଏହି ଦ୍ୱିସ୍ତର ବିଭିନ୍ନ ଅଣୁମାନଙ୍କର ଗତିରେ ଏକ ବାଧକ ପରି କାମ କରେ ଏବଂ ଆୟନ ଆଦିଙ୍କୁ ସେହି ସ୍ଥାନରେ ରଖିଥାଏ ଯେଉଁଠାରେ ସେମାନେ ଆବଶ୍ୟକ। ପ୍ରସ୍ଥରେ କେତେକ ନାନୋମିଟର ଥିଲେ ମଧ୍ଯ ଉପରୋକ୍ତ କାମପାଇଁ ଏଗୁଡିକ ଯୋଗ୍ୟ ଅଟନ୍ତି କାରଣ ସେମାନେ ଜଳପ୍ରୀତିଅଣୁଗୁଡ଼ିକ ପାଇଁ ପାରଗମ୍ଯ ନୁହଁନ୍ତି ।

ଜୈବ-ଦ୍ୱିସ୍ତରଗୁଡ଼ିକ ସାଧାରଣତଃ ଉଭୟପ୍ରୀତିକ ଫୋସ୍ଫୋମେଦଗୁଡ଼ିକଦ୍ୱାରା ଗଠିତ । ଫୋସ୍ଫୋମେଦଗୁଡ଼ିକର ଏକ ଜଳପ୍ରୀତିକ ଫୋସ୍ଫେଟ ଶିର ଏବଂ ଏକ ଜଳଭୀତିକ ଲାଞ୍ଜ ଯାହା ଦୁଇଟି ମେଦାମ୍ଳ ଶୃଙ୍ଖଳଦ୍ୱାରା ଗଠିତ ।

## ଆଧାର 
ଶ୍ରେଣୀ:ଜୈବିକ ପଦାର୍ଥ
ଶ୍ରେଣୀ:ଝିଲ୍ଲି ଜୀବବିଜ୍ଞାନ
କ୍ଲେବ୍ସିଏଲା ନିମୋନି

***କ୍ଲେବ୍ସିଏଲା ନିମୋନି*** ଏକ ଗ୍ରାମ୍-ବିରୋଧୀ, ଖୋଳ-ବିହୀନ, ଲାକ୍ଟୋଜ୍-କିଣ୍ୱନକାରୀ, ଇଚ୍ଛାଧୀନ ଅବାୟବ, ବାଡ଼ି ଆକାରର ବ୍ଯାକ୍ଟେରୀଆ ଅଟେ। ମ୍ଯାକ୍କୋଙ୍କି ଆଗାର ଉପରେ ଏହା ମ୍ଯୁକୋଏଡ ଲାକ୍ଟୋଜ୍-କିଣ୍ୱକ ପରି ଦେଖାଯାଏ।

ମୁଖ, ଚର୍ମ ତଥା ଅନ୍ତ୍ରନଳୀରେ ମିଳୁଥିଲେ ମଧ୍ୟ ଏହାକୁ ଆଘ୍ରାଣ କଲେ ଏହା ଫୁସଫୁସରେ, ମୁଖ୍ଯତଃ ଆଲଭିଓଲାଇକୁ ଗଭୀର କ୍ଷତି ପହଞ୍ଚାଇ ପାରେ। ଫଳରେ ସ୍ପୁଟମ ରକ୍ତିମ, ମାଠିଆ ତଥା ହଳଦିଆ ରଙ୍ଗର ହୋଇଯାଏ। ଏହା ଏଣ୍ଟେରୋବ୍ଯାକ୍ଟେରିଆସିର କ୍ଲେବ୍ସିଏଲା ପ୍ରଜାତିର ଅତି ମହତ୍ତ୍ୱପୂର୍ଣ୍ଣ ସଦସ୍ଯ।

ଏହା ପ୍ରାକୃତିକ ଭାବରେ ମାଟିରେ ମିଳିଥାଏ ଏବଂ ଅବାୟବିକ ପରିସ୍ଥିତିରେ ଶତକଡା ପ୍ରାୟ ୩୦ ଭାଗ ଉପଜାତି ଯବକ୍ଷାରଜାନ ବିବନ୍ଧନ କରିପାରନ୍ତି। ଏକ ମୁକ୍ତ ଦ୍ୱିଆଜୋଭୋଜୀ ହୋଇଥିବାରୁ ଏହାକୁ ଅଧିକ ଗବେଷିତ କରାଯାଇଛି। ଏହା କୃଷିକାର୍ଯ୍ୟ ପାଇଁ ମହତ୍ତ୍ବପୂର୍ଣ୍ଣ ଏବଂ ଶସ୍ଯ ଅମଳରେ ବୃଦ୍ଧି କରିପାରିବ ବୋଲି ପରୀକ୍ଷା କରାଯାଇ ସାରିଛି।

ଏହା *କ୍ଲେ. ଓକ୍ସିଟୋକା*ର ନିକଟ ସମ୍ବନ୍ଧୀୟ। ତା'ଠାରୁ ଏହାର ଭିନ୍ନତା ହେଲା - ଏହା ଇଣ୍ଡୋଲ-ବିରୋଧୀ ଏବଂ ମେଲେଜିଟୋଜରେ ଏହା ବଢିପାରେ କିନ୍ତୁ ୩-ହାଇଡ୍ରୋକ୍ସିବ୍ଯୁଟିରେଟରେ ବଢିପାରେ ନାହିଁ।

## ଇତିହାସ
*କ୍ଲେବ୍ସିଏଲା* ପ୍ରଜାତିଟି ଜର୍ମାନ ଅଣୁଜୀବ ବିଜ୍ଞାନୀ ଏଡ୍ୱିନ କ୍ଲେବ୍ସ (୧୮୩୪-୧୯୧୩)ଙ୍କ ନାମରେ ନାମିତ। ଜର୍ମାନ ରୋଗବିଜ୍ଞାନୀ କାର୍ଲ ଫ୍ରିଏଡ୍ଲାଣ୍ଡରଙ୍କ ସମ୍ମାନରେ ଏହାକୁ ଫ୍ରିଏଡ୍ଲାଣ୍ଡରଙ୍କ ବାସିଲମ୍ ବୋଲି ମଧ୍ଯ କୁହାଯାଏ।

## ମହାମାରୀ ବିଜ୍ଞାନ
*କ୍ଲେ. ନିମୋନ୍ଯେ* ନିମୋନିଆ ରୋଗ ଛଡ଼ା ମୂତ୍ରନଳୀରେ ତଥା ପିତ୍ତନଳୀରେ ମଧ୍ଯ ସଂକ୍ରମଣ କରାଇପାରେ। ଏହାଦ୍ୱାରା ନିମ୍ନଲିଖିତ ରୋଗାଦି ହେଇଥାଏ; ଯଥା - ନିମୋନିଆ, ଥ୍ରୋମ୍ବୋଫ୍ଲେବିତିସ, ମୂତ୍ରନଳୀ ସଂକ୍ରମଣ, କୋଲେସିଷ୍ଟିସ, ଡାଇରିଆ, ଉପର ଶ୍ୱାସନଳୀ ସଂକ୍ରମଣ, ଘା ସଂକ୍ରମଣ, ଅଷ୍ଟିଓମିଲେଟିସ, ମେନିଞ୍ଜାଇଟିସ୍, ବ୍ଯାକ୍ଟେରେମିଆ ଓ ସେପ୍ସିସ ଇତ୍ଯାଦି।
*କ୍ଲେବ୍ସିଏଲା* ବୟସ୍କ ଲୋକଙ୍କଠାରେ ମୂତ୍ରନଳୀ ସଂକ୍ରମଣ କରିବାରେ *ଇ. କୋଲାଇ* ପରେ ଦ୍ୱିତୀୟ ସ୍ଥାନ ଅଧିକାର କରିଛି । 

## ସଂକ୍ରମଣ
*କ୍ଲେ. ନିମୋନ୍ଯେ*ରେ ସଂକ୍ରମିତ ହେବାପାଇଁ ଜଣେ ଲୋକକୁ ଏହି ବ୍ଯାକ୍ଟେରୀଆ ସହ ପ୍ରତ୍ଯକ୍ଷ ସଂସ୍ପର୍ଶରେ ଆସିବାକୁ ପଡିବ । ଅର୍ଥାତ୍ କ୍ଲେ. ନ୍ଯୁମୋନ୍ଯେ ଲୋକର ଶ୍ୱାସନଳୀରେ ପଶିବାକୁ ପଡିବ । ପ୍ରକୃତିରୁ ସିଧାସଳଖ ସଂକ୍ରମଣ ଏବେମଧ୍ୟ ବିବାଦିତ । କିନ୍ତୁ ଏହି ବୀଜାଣୁଟି ବାୟୁଦ୍ୱାରା ବ୍ଯାପେ ନାହିଁ । ଭେଣ୍ଟିଲେଟର ତଥା ଅନ୍ତର୍ଧମନୀୟ କାଥେଟରଦ୍ୱାରା ରୋଗୀମାନେ ଏହି ବୀଜାଣୁଦ୍ୱାରା ସଂକ୍ରମିତ ହୋଇଥାନ୍ତି ।

## ଚିକିତ୍ସା
ଯଦି *କ୍ଲେ. ନ୍ଯୁମୋନ୍ଯେ*ର ଜନ୍ଯଟି ଡ୍ରଗ ପ୍ରତିରୋଧୀ ନୁହଁ, ତେବେ ଏହାକୁ ପ୍ରତିଜୀବକ ଦେଇ ଚିକିତ୍ସା କରାଯାଇ ପାରିବ । *କ୍ଲେ. ନ୍ଯୁମୋନ୍ଯେ*ର ସଂକ୍ରମଣକୁ ଠିକ୍ କରିବା କଷ୍ଟସାଧ୍ୟ ଅଟେ, କାରଣ ଏହା ପାଇଁ ଆବଶ୍ୟକ ପ୍ରତିଜୀବକ ସଂଖ୍ଯା କମ୍ ଅଛି । ଏହି ପରିପ୍ରେକ୍ଷୀରେ ପ୍ରଥମେ ଅଣୁଜୀବବିଜ୍ଞାନର ଗବେଷଣାଗାରରେ ଆବଶ୍ୟକ ପରୀକ୍ଷା ନିରୀକ୍ଷା କରି ଉପଯୁକ୍ତ ପ୍ରତିଜୀବକ ନିର୍ଦ୍ଧାରଣ କରାଯାଏ ।ବହୁଡ୍ରଗୀୟ ପ୍ରତିରୋଧୀ *କ୍ଲେବ୍ସିଏଲା* ଜାତିଦ୍ୱାରା ମୂତ୍ରନଳୀ ସଂକ୍ରମଣର ଚିକିତ୍ସା ପାଇଁ ଆମିକାସିନ ଓ ମେରୋପେନେନର ଏକ କୋମ୍ବୋ ଥେରାପି ଦିଆଯାଏ ।

## ଆଧାର
ସାମ୍ରାଜ୍ୟ (ଜୀବବିଜ୍ଞାନ)

ଜୀବବୀଜ୍ଞାନରେ **ସାମ୍ରାଜ୍ୟ** (ଲାତିନରେ ରେଗ୍ନମ୍) ଜଗତ ପରେ ଦ୍ୱିତୀୟତମ ଟାକ୍ସୋନୋମୀୟ ସ୍ତର । ସାମ୍ରାଜ୍ୟଗୁଡ଼ିକ କ୍ଷୁଦ୍ରତର ପର୍ବରେ ବିଭକ୍ତ ହୋଇଛି ।

ଆମେରୀକିୟ ତଥା କାନାଡୀୟ ପାଠ ବହିରେ ଛଅଟି ସାମ୍ରାଜ୍ୟ ବିଷୟରେ ଦର୍ଶାଯାଏ, କିନ୍ତୁ ବ୍ରିଟେନ, ଭାରତ, ବ୍ରାଜିଲ ପରି ଦେଶମାନଙ୍କରେ ପଞ୍ଚସାମ୍ରାଜ୍ୟ ବିଷୟରେ ଦର୍ଶାଯାଏ ।

ବର୍ତ୍ତମାନର ବିଭାଗୀକରଣ ପଦ୍ଧତିରେ ସାମ୍ରାଜ୍ଯକୁ ଆଉ ବ୍ଯବହାର କରାଯାଏ ନାହିଁ କାରଣ ସାମ୍ରାଜ୍ଯଗୁଡ଼ିକ ଏକବଂଶୀୟ ନୁହଁନ୍ତି, ଅର୍ଥାତ୍ ତାଙ୍କର କୌଣସି ନିକଟସ୍ଥ ସମପୂର୍ବଜ ନାହାଁନ୍ତି ।

## ସଜ୍ଞା ତଥା ସମ୍ବନ୍ଧିତ ପଦ
ଖ୍ରୀଷ୍ଟାବ୍ଦ ୧୭୩୫ରେ ଯେତେବେଳେ କାର୍ଲ ଲିନିଅସ୍ ଜୀବବୀଜ୍ଞାନରେ ସ୍ତରାଧାରିତ ନାମକରଣର ପ୍ରବର୍ତ୍ତନ କଲେ, ସେତେବେଳେ ସେ ସାମ୍ରାଜ୍ଯକୁ ସର୍ବୋଚ୍ଚ ସ୍ତରରେ ରଖିଥିଲେ । ଏହା ପରେ ପରେ ଚାରୋଟି ମୁଖ୍ଯ ସ୍ତର ରଖିଥିଲେ, ଯଥା - ବର୍ଗ, ଗଣ, ପ୍ରଜାତି ଓ ଜାତି । ପରେ ଦୁଇଟି ନୂଆ ସ୍ତର ପ୍ରବେଶ କରାଗଲା ଫଳରେ ନୂତନ କ୍ରମଶଃ ହେଲା - ସାମ୍ରାଜ୍ୟ, ପର୍ବ, ବର୍ଗ, ଗଣ, କୁଳ, ପ୍ରଜାତି ଏବଂ ଜାତି । ୧୯୯୯ ମସିହାରେ ମହାସାମ୍ରାଜ୍ଯ ସ୍ତରଟି ଅଣାଗଲା ।

ସାମ୍ରାଜ୍ୟରେ ପୂର୍ବପ୍ରତ୍ଯୟ ଯୋଡ଼ି ଦୁଇଟି ଅତିରିକ୍ତ ସ୍ତର ଗଢାଯାଇଛି, ଯଥା - ଉପସାମ୍ରାଜ୍ୟ, ଲଘୁସାମ୍ରାଜ୍ଯ । କେତେକ ବିଭାଗୀକରଣ ପ୍ରଣାଳୀରେ ଉପସାମ୍ରାଜ୍ୟ ଏବଂ ଲଘୁସାମ୍ରାଜ୍ଯ ମଧ୍ଯରେ ଶାଖାସାମ୍ରାଜ୍ଯ ରଖାଯାଇଥାଏ, ଉ. ସ୍ୱ. - କାଭାଲିଏର-ସ୍ମିଥଙ୍କ ବିଭାଗୀକରଣରେ ଥିବା ପ୍ରୋଟୋଷ୍ଟୋମିଆ ଏବଂ ଡିଉଟେରୋଷ୍ଟୋମିଆ ।

## ଇତିହାସ
### ଦ୍ୱିସାମ୍ରାଜ୍ଯ ପ୍ରଣାଳୀ
ସଜୀବମାନଙ୍କୁ ପ୍ରାଣୀ ଓ ଉଦ୍ଭିଦରେ ବିଭକ୍ତ କରିବାର ଉଦ୍ଯମ ଏକ ପ୍ରାଚୀନ ପ୍ରକ୍ରିୟା । ଆରିଷ୍ଟୋଟଲ (୩୮୪-୩୨୨ ଖ୍ରୀ.ପୂ.) ତାଙ୍କର ପୁସ୍ତକ ପ୍ରାଣୀମାନଙ୍କ ଇତିହାସରେ ପ୍ରାଣୀମାନଙ୍କର ବିଭାଜନ କରିଥିଲେ । ତାଙ୍କ ଶିଷ୍ଯ ଥିଓଫ୍ରାଷ୍ଟସ (୩୭୧-୨୮୭ ଖ୍ରୀ.ପୂ) ଏକ ତଦ୍ରୁପ ପୁସ୍ତକ ହିଷ୍ଟୋରିଆ ପ୍ଲାଣ୍ଟାରମ୍ ଉଦ୍ଭିଦ ଉପରେ ରଚନା କରିଥିଲେ ।

୧୭୩୫ରେ କାର୍ଲ ଲିନିଅସ୍, ଆଧୁନିକ ଜୀବବୈଜ୍ଞାନିକ ନାମକରଣ ପାଇଁ ସୂତ୍ର ପ୍ରଣୟନ କଲେ ଯାହା ବର୍ତ୍ତମାନ ନାମକରଣସୂତ୍ରଦ୍ୱାରା ନିୟନ୍ତ୍ରିତ ହୁଏ। ସେ ଦୁଇଟି ସାମ୍ରାଜ୍ୟ ବ୍ଯାଖ୍ଯା କରିଥିଲେ, ପ୍ରାଣୀ ସାମ୍ରାଜ୍ୟ (ରେଗ୍ନମ୍ ଆନିମଲେ) ଏବଂ ପରିବା ସାମ୍ରାଜ୍ୟ (ରେଗ୍ନମ୍ ଭେଜିଟାବିଲେ) । ଲିନିଅସ୍ ନିର୍ଜୀବ ଖଣିଜଦ୍ରବ୍ୟକୁ ମଧ୍ଯ ଏକ ତୃତୀୟ ସାମ୍ରାଜ୍ୟ, ଖଣିଜ ସାମ୍ରାଜ୍ୟରେ ରଖିଥିଲେ ।

### ତ୍ରିସାମ୍ରାଜ୍ଯ ପ୍ରଣାଳୀ
୧୬୭୪ ମସିହାରେ ଆଣ୍ଟୋନ୍ଯେ ଭାନ ଲ୍ଯୁୱେନ୍ହୋକ, ଆଣବୀକ୍ଷଣିକ ବିଜ୍ଞାନର ଜନକ, ଲଣ୍ଡନର ରାଜକୀୟ ସମାଜ (ରୋୟାଲ୍ ସୋସାଇଟି ଅଫ୍ ଲଣ୍ଡନ୍)କୁ ଏକ ପତ୍ରଦ୍ୱାରା ଆଣବୀକ୍ଷଣିକ ଏକକୋଷୀ ଜୀବମାନଙ୍କ ଅସ୍ତିତ୍ବ ବିଷୟରେ ଜଣାଇଲେ । ସେପର୍ଯ୍ୟନ୍ତ ଅଣୁଜୀବମାନଙ୍କର ଅସ୍ତିତ୍ବ ଜନସାଧାରଣଙ୍କୁ ଅଗୋଚର ଥିଲା । ତଥାପି ଲିନିଅସ ତାଙ୍କ ଜୀବଜଗତର ବର୍ଗୀକରଣରେ କୌଣସି ଅଣୁଜୀବକୁ ସ୍ଥାନ ଦେଲେ ନାହିଁ ।

ପ୍ରଥମେ ଅଣୁଜୀବମାନଙ୍କୁ ପ୍ରାଣୀ ଓ ଉଦ୍ଭିଦ ସାମ୍ରାଜ୍ୟରେ ରଖାଯାଇ ଥିଲା । କିନ୍ତୁ ଊନବିଂଶ ଶତାବ୍ଦୀର ମଧ୍ଯ ଭାଗରୁ ଏହି ଦ୍ୱି-ସାମ୍ରାଜ୍ଯ ପ୍ରଣାଳୀରେ ତ୍ରୁଟି ଅନୁଭବ କରାଗଲା ।

୧୮୬୦ ମସିହାରେ, ଜୋନ୍ନ ହଗ, ସମସ୍ତ ଅଣୁଜୀବ ତଥା ନିମ୍ନମାନର ଜୀବମାନଙ୍କ ପାଇଁ ଏକ ତୃତୀୟ ସାମ୍ରାଜ୍ୟ - *ପ୍ରୋଟୋକ୍ଟିଷ୍ଟା*ର ପ୍ରସ୍ତାବନା ଦେଲେ । ୧୮୬୬ ମସିହାରେ, ଅର୍ଣ୍ଣଷ୍ଟ ହେକେଲ ଏକ ତୃତୀୟ ସାମ୍ରାଜ୍ୟ - ପ୍ରୋଟିଷ୍ଟାର ପ୍ରସ୍ତାବନା ଦେଲେ, ଯେଉଁଥିରେ ସେହି ଜୀବମାନେ ରହିଲେ ଯିଏ ନା ଉଦ୍ଭିଦ ନା ପ୍ରାଣୀରେ ପରିଗଣିତ ହେଲେ ।

## ଆଧାର
ଶ୍ରେଣୀ:ଜୀବ ବିଜ୍ଞାନ
ଓଉ

ଓଉ ( ବୈଜ୍ଞାନିକ ନାମ- ଡିଲେନିଆ ଇଣ୍ଡିକା‌ ) ଏକ ଡିଲେନିଆ ବଂଶର ଏକ ପ୍ରଜାତି | ଏହା ଭାରତ, ଚୀନ ଏବଂ ଏସିଆର ଅନ୍ୟ କ୍ରାନ୍ତିୟ ଅଞ୍ଚଳରେ ଦେଖିବାକୁ ମିଳେ

## ବର୍ଣ୍ଣନା
ଏହା ଏକ ଚିର ସବୁଜ ମଧ୍ୟମ ଆକାରର ଗଛ ଯାହାର ଉଚ୍ଚତାରେ ୧୫ ମିଟର ପର୍ଯନ୍ତ ବଢିଥାଏ | ପତ୍ରଗୁଡିକ ୧୫-୩୬ ସେମି ଲମ୍ବା,ଶିରା ପ୍ରଶିରା ଯୁକ୍ତ। ଏହାର ଶାଖା ଜାଳକାଠ ହିସାବରେ ବ୍ୟବହୃତ ହୁଏ | ଏହାର ଫୁଲଗୁଡିକର ୧୫–୨୦ ସେମି ବ୍ୟାସ। ପ୍ରତ୍ୟେକ ଫୁଲର ପାଞ୍ଚଟି ଧଳା ପାଖୁଡା ଏବଂ ଅନେକ ହଳଦିଆ ପୁଂକେଶର ଥାଏ | ଏହାର ଗୋଲାକାର ଫଳଗୁଡିକ ବଡ଼, ସବୁଜ-ହଳଦିଆ । ଫଳରେ ଅନେକ ମଞ୍ଜି ଥାଏ ଏବଂ ଏହା ଖାଇବା ଯୋଗ୍ୟ |

## ବ୍ୟବହାର
କେତେକ ସଂସ୍କୃତିରେ(ଯଥା- ଓଡ଼ିଆ) ଓଉକୁ ଖଟା ଭାବରେ ବ୍ୟବହାର କରାଯାଏ । 

## ସନ୍ଦର୍ଭ
ଶ୍ରେଣୀ:ଓଡ଼ିଶାର ଉଦ୍ଭିଦ
ପର୍ବ (ଜୀବବିଜ୍ଞାନ)

ଜୀବବିଜ୍ଞାନରେ **ପର୍ବ** ହେଉଛି ବିଭାଗୀକରଣର ଏକ ସ୍ତର ଯାହା ସାମ୍ରାଜ୍ଯର ନିମ୍ନରେ ଓ ବର୍ଗର ଉପରେ ରହିଥାଏ। ପାରମ୍ପରିକ ଭାବରେ ଉଦ୍ଭିଦବିଜ୍ଞାନରେ ଏହା ବଦଳରେ ବିଭାଗର ବହୁଳ ବ୍ଯବହାର ହୁଏ । କିନ୍ତୁ ଅନ୍ତର୍ରାଷ୍ଟ୍ରୀୟ ଶୈବାଳ, କବକ ଓ ଉଦ୍ଭିଦ ନାମକରଣ ସୂତ୍ର ଏହି ପଦଦ୍ୱୟକୁ ସମଦୃଷ୍ଟିରେ ଦେଖିଥାଏ । ସଜ୍ଞା ଆଧାରରେ ପ୍ରାଣୀସାମ୍ରାଜ୍ଯରେ ପ୍ରାୟ ୩୫ଟି, ଉଦ୍ଭିଦସାମ୍ରାଜ୍ଯରେ ପ୍ରାୟ ୧୪ଟି ଏବଂ କବକସାମ୍ରାଜ୍ଯରେ ପ୍ରାୟ ୮ଟି ପର୍ବ ରହିଛି ।

## ସାଧାରଣ ବର୍ଣ୍ଣନା
ପର୍ବର ଇଂରାଜୀ ପ୍ରତିଶବ୍ଦ "ଫାଇଲମ୍" (phylum), ପ୍ରଥମେ ୧୮୬୬ ମସିହାରେ ଅର୍ଣ୍ଣେଷ୍ଟ ହେକେଲଙ୍କଦ୍ୱାରା ବ୍ଯବହୃତ ହୋଇଥିଲା । ଏହା ଗ୍ରୀକ୍ ଭାଷାର ଫାଇଲୋନ୍ (φῦλον)ରୁ ଅଣାଯାଇଛି ଯାହାର ଅର୍ଥ ଜାତି । ହେକେଲ ଦେଖିଲେ ଯେ ଜାତିମାନେ କ୍ରମଶଃ ନୂଆ ନୂଆ ଜାତିରେ ବିବର୍ତ୍ତୀତ ହେଉଥାନ୍ତି, କିନ୍ତୁ ନିଜର ପୂର୍ବଜଙ୍କ କିଛି ଗୁଣ ବଜାୟ ରଖିଥାନ୍ତି । ଏହି ଗୁଣାଧାରରେ ଅନେକ ପ୍ରକାରର ଜୀବମାନଙ୍କୁ ଏକ ଶ୍ରେଣୀଭୁକ୍ତ କରାଯାଇପାରିବ (ସ୍ୱାଧାରିତ ଏକକ) । *"Wohl aber ist eine solche reale und vollkommen abgeschlossene Einheit die Summe aller Species, welche aus einer und derselben gemeinschaftlichen Stammform allmählig sich entwickelt haben, wie z. B. alle Wirbelthiere.  Diese Summe nennen wir Stamm (Phylon)."* ଅନୁବାଦ - କିନ୍ତୁ ଏହିପରି ବାସ୍ତବ ଏବଂ ସ୍ୱାଧାରିତ ଏକକ ହେଉଛି ସେ ସମସ୍ତ ଜାତିମାନଙ୍କର ସମାହାର ଯେଉଁମାନେ ଗୋଟିଏ ପୂର୍ବଜଙ୍କଠାରୁ ସୃଷ୍ଟି ହୋଇଛନ୍ତି, ଉଦାହରଣ ସ୍ବରୂପ - ସମସ୍ତ ମେରୁଦଣ୍ଡୀ । ଆମେ ଏହି ସମାହାରକୁ ଷ୍ଟାମ୍ ଅର୍ଥାତ୍ ପର୍ବ ବୋଲି ନାମିଥାଉ । ଉଦ୍ଭିଦ ବିଭାଗୀକରଣରେ ଅଗଷ୍ଟ ଏଇକ୍ଲର (୧୮୮୩) ଉଦ୍ଭିଦମାନଙ୍କୁ ପାଞ୍ଚଟି ଶ୍ରେଣୀରେ ବିଭକ୍ତ କରିଥିଲେ, ଯାହା ଏବେ ମଧ୍ଯ ବହୁଳ ବ୍ଯବହୃତ । ଜୀବବୈଜ୍ଞାନୀୟ ପର୍ବର ସଜ୍ଞା ଛଅଟି ଲିନୀୟ ବର୍ଗରେ ବଦଳି ଯାଇଛି ।

## ଜ୍ଞାତ ପର୍ବ
### ପ୍ରାଣୀ
## ଆଧାର
ପ୍ରେମାନନ୍ଦ କାଲୋ

**ପ୍ରେମାନନ୍ଦ କାଲୋ** (୭ ମଇ ୧୯୩୦ - ୨୬ ମାର୍ଚ୍ଚ ୧୯୭୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ତଳସରା ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପ୍ରେମାନନ୍ଦ କାଲୋ ୧୯୩୦ ମସିହାର ମଇ ମାସ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାଳମୁକୁନ୍ଦ କାଲୋ ଓ ପତ୍ନୀଙ୍କ ନାମ ରମ୍ଭାଦେଇ କାଲୋ ।

## ରାଜନୈତିକ ଜୀବନ 
ପ୍ରେମାନନ୍ଦ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୧୯୭୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ବ୍ରାଡିରାଇଜୋବିଅମ ଜାପୋନିକମ

***ବ୍ରାଡିରାଇଜୋବିଅମ ଜାପୋନିକମ*** ହେଉଛି ଏକ ଯବକ୍ଷାରଜାନ ବିବନ୍ଧକ, ଲେଗ୍ଯୁମ ମୂଳ-ଗଣ୍ଠିକାରୀ,ସହଜୀବୀ ଅଣୁଜୀବ । ଅନେକ ଗ୍ରାମ୍-ବିରୋଧୀ, ଦଣ୍ଡାକୃତି ବ୍ଯାକ୍ଟେରୀଆ, ରାଇଜୋବୀୟମାନଙ୍କ ମଧ୍ଯରୁ ଗୋଟିଏ । ସେହି ବଡ଼ ବିଭାଗରେ ଥିବା ତିନୋଟି ଗ୍ରୁପ ମଧ୍ଯରୁ ଏହା ହୋମୋଲୋଗି ଗ୍ରୁପ IIର ସଦସ୍ଯ ।

## ବ୍ଯବହାର
### କୃଷିକାର୍ଯ୍ୟ
*ବ୍ରା. ଜାପୋନିକମ* ଫସଲ ବଢାଇବା ପାଇଁ ଫସଲରେ ବୁଣି ଦିଆଯାଏ । ମୁଖ୍ଯତଃ ସେହି ଅଞ୍ଚଳମାନଙ୍କରେ ଯେଉଁଠାରେ ଏହି ବୀଜାଣୁଟି ଜନ୍ମଜ ନୁହେଁ । ଏକ ଶର୍କରା ଦ୍ରବଣର ବ୍ଯବହାରଦ୍ୱାରା ଇନୋକ୍ଯୁଲକଟିକୁ ମଞ୍ଜି ସହ ଲଗେଇ ଦିଆଯାଏ ।

### ଗବେଷଣା
୧୯୫୬ ମସିହାରୁ *ବ୍ରା. ଜାପୋନିକମ*ର ଏକ ଜନ୍ଯ, USDA110, ଗବେଷଣା ପାଇଁ ଆଦର୍ଶ ଜୀବ ଭାବରେ ବ୍ଯବହାର କରାଯାଉଛି । ଆଣବିକ ଜିନୀୟଶାସ୍ତ୍ର, ଉଦ୍ଭିଦ ଫିଜିଓଶାସ୍ତ୍ର ଏବଂ ଉଦ୍ଭିଦ ଇକୋଶାସ୍ତ୍ର ପାଇଁ ଏହାକୁ ବହୁଳ ବ୍ଯବହାର କରାଯାଉଛି । କାରଣ ଅନ୍ୟ ରାଇଜୋବୀୟ ତୁଳନାରେ ଏହାର ସହଜୀବୀ ଯବକ୍ଷାରଜାନ ବିବନ୍ଧନ ପ୍ରକ୍ରିୟା ସର୍ବାଧିକ । ଏହାର ସମ୍ପୂର୍ଣ୍ଣ ଜେନୋମକୁ ୨୦୦୨ ମସିହାରେ ଅନୁକ୍ରମଣ କରାଯାଇଥିଲା । ସେଥିରୁ ଜଣାଗଲା ଯେ ଏହାର ଗୋଟିଏ ଚକ୍ରାକାର ଗୁଣସୂତ୍ର ରହିଛି ଯେଉଁଥିରେ ୯୧,୦୫,୮୨୮ଟି ବେସଯୋଡା ରହିଛି ।

## ଆଧାର
## ବାହ୍ଯ ସମ୍ପର୍କ
* Bradyrhizobium on www.bacterio.cict.fr
*Type strain of *Bradyrhizobium japonicum* at Bac*Dive* -  the Bacterial Diversity Metadatabase 

ଶ୍ରେଣୀ:ବ୍ରାଡିରାଇଜୋବିଆସି
ଶ୍ରେଣୀ:ଗ୍ରାମ୍-ବିରୋଧୀ ବୀଜାଣୁ
ଶ୍ରେଣୀ:ଆଦର୍ଶ ଜୀବ
ଶ୍ରେଣୀ:୧୮୯୬
ଜୁନାସ ବିଲୁଙ୍ଗ

**ଜୁନାସ ବିଲୁଙ୍ଗ** (୨୩ ଫେବୃଆରୀ ୧୯୨୩ - ୦୬ ନଭେମ୍ବର ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଜୁନାସ ବିଲୁଙ୍ଗ ୧୯୨୩ ମସିହାର ଫେବୃଆରୀ ମାସ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହିଲାରୁସ ବିଲୁଙ୍ଗ ଓ ପତ୍ନୀଙ୍କ ନାମ ମୋନିକା ବିଲୁଙ୍ଗ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ଇଣ୍ଟରମିଡିଏଟ୍ ।

## ରାଜନୈତିକ ଜୀବନ 
ଜୁନାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଜୁନାସ ବିଲୁଙ୍ଗ ୨୦୦୩ ମସିହାର ନଭେମ୍ବର ୬ ତାରିଖରେ ୮୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୩ ଜନ୍ମ
ଶ୍ରେଣୀ:୨୦୦୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଇଗ୍ନେସ ମାଝୀ

**ଇଗ୍ନେସ ମାଝୀ** (୩୧ ଡିସେମ୍ବର ୧୯୩୨ - ୨୭ ଫେବୃଆରୀ ୨୦୦୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ଝାଡ଼ଖଣ୍ଡ ମୁକ୍ତିମୋର୍ଚ୍ଚା ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୧ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଜଗାଙ୍ଗପୁର ଓ ତଳସରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଇଗ୍ନେସ ମାଝୀ ୧୯୩୨ ମସିହାର ଡିସେମ୍ବର ମାସ ୩୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭଦ୍ରା ଇନ୍‌ସେଣ୍ଟ ମାଝୀ ଓ ପତ୍ନୀଙ୍କ ନାମ ରୋଜ୍ ରୋମୋଲା । ସେ ପେଶାରେ ଜଣେ ଓକିଲ ଥିଲେ ।

## ରାଜନୈତିକ ଜୀବନ 
ଇଗ୍ନେସ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ଝାଡ଼ଖଣ୍ଡ ପାର୍ଟିରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ସେ ୧୯୭୭ ମସିହାରୁ ୧୯୮୦ ମସିହାଯାଏଁ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଇଗ୍ନେସ ୨୦୦୨ ମସିହାର ଫେବୃଆରୀ ମାସ ୨୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୯ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୨୦୦୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ପ୍ରୋଟିଓବ୍ଯାକ୍ଟେରିଆ

ଗ୍ରାମ୍-ବିରୋଧୀ ବ୍ଯାକ୍ଟେରୀଆଙ୍କର ଏକ ମୁଖ୍ଯ ପର୍ବ **ପ୍ରୋଟିଓବ୍ଯାକ୍ଟେରିଆ** ଅଟେ । ଏଥିରେ ବହୁ ପ୍ରକାରର ରୋଗକାରୀ ବ୍ଯାକ୍ଟେରୀଆ ଅଛନ୍ତି, ଯଥା - *ଇଶ୍ଚେରିଚିଆ ସାଲ୍ମୋନେଲା*, *ଭିବ୍ରିଓ*, *ହେଲିକୋବ୍ୟାକ୍ଟର*, *ୟର୍ସିନିଆ*, *ଲେଜିଓନେଲେଲ*, ଇତ୍ଯାଦି ଇତ୍ଯାଦି । ଅନ୍ୟଗୁଡ଼ିକ ମୁକ୍ତ-ଅଣପରଜୀବୀ ବ୍ଯାକ୍ଟେରୀଆ ଯେଉଁମାନେ ଯବକ୍ଷାରଜାନ ବିବନ୍ଧନ ମଧ୍ଯ କରିଥାନ୍ତି ।

କାର୍ଲ ଓଏସ ୧୯୮୭ ମସିହାରେ ଏହି ବର୍ଗୀକରଣ କରିଥିଲେ । ସେ ଏହାକୁ "ବାଇଗଣୀ ବୀଜାଣୁ ଏବଂ ତା'ର ସମ୍ବନ୍ଧୀ" ବୋଲି ନାମ ଦେଇଥିଲେ । ଏହି ପର୍ବରେ ବହୁପ୍ରକାରର ଜୀବରୂପ ମିଳୁଥିବାରୁ ଏହାକୁ ଗ୍ରୀକ୍ ଦେବତା ପ୍ରୋଟିଅସଙ୍କ ନାମରେ ନାମିତ । ଏହା ପ୍ରୋଟିଓବ୍ଯାକ୍ଟେରିଆ ପ୍ରଜାତି *ପ୍ରୋଟିଓସ*ର ନାମରେ ନାମିତ ନୁହେଁ ।

କିଛି ଆଲ୍ଫାପ୍ରୋଟିଓବ୍ଯାକ୍ଟେରିଆ ଖୁବ୍ କମ୍ ସ୍ତରର ପୋଷକ ପଦାର୍ଥରେ ମଧ୍ଯ ବଢ଼ି ପାରନ୍ତି ଏବଂ ଏହାଙ୍କର ଅସାଧାରଣ ବାହ୍ୟଗଠନ ରହିଥାଏ । କେତେକ ବୀଜାଣୁ କୃଷିଭିତ୍ତିକ ମହତ୍ବପୂର୍ଣ୍ଣ ଅଟନ୍ତି । ଏଗୁଡ଼ିକ ଉଦ୍ଭିଦ ସହ ସହଜୀବୀ ସମ୍ବନ୍ଧ ସ୍ଥାପନ କରି ଯବକ୍ଷାରଜାନ ବିବନ୍ଧନ କରିଥାନ୍ତି । ଏହି ପର୍ବର ପ୍ରତିନିଧି ଗଣ ହେଉଛି କୌଲବ୍ଯାକ୍ଟେରାଲ୍ସ । ଏଥିରେ ଷ୍ଟକ ଥିବା *କୌଲବ୍ଯାକ୍ଟର* ରହିଛି । ସୁନ୍ଯଷ୍ଟୀୟକମାନଙ୍କର ମାଇଟୋକଣ୍ଡ୍ରିଆଟି ଆଲ୍ଫାପ୍ରୋଟିଓବ୍ଯାକ୍ଟେରିଆର ବଂଶଜ ବୋଲି ଧରାଯାଏ ।

ବିଟାପ୍ରୋଟିଓବ୍ଯାକ୍ଟେରିଆମାନେ ଚୟାପଚୟ ଦୃଷ୍ଟିରୁ ବହୁ ପ୍ରକାରର ଯଥା - କେମୋଲିଥୋସ୍ୱଭୋଜୀ, ଫୋଟୋସ୍ୱୋଭୋଜୀ, ଏବଂ ପରଭୋଜୀ । ପ୍ରତିନିଧି ଗଣ - ବୁର୍ଖୋଲ୍ଡେରିଏଲ । ଏଥିରେ ଅନେକ ସୁବିଧାବାଦୀ ଜୀବାଣୁ ରହିଛନ୍ତି ।

ଗାମାପ୍ରୋଟିଓବ୍ଯାକ୍ଟେରିଆ, ବର୍ଣ୍ଣିତ ଜାତିସଂଖ୍ୟା ଅନୁସାରେ ସର୍ବବୃହତ୍ ବର୍ଗ ଅଟେ । ପ୍ରତିନିଧି ଗଣ - ସ୍ଯୁଡୋମୋନାଡେଲ । ଏହି ଗଣରେ *ସ୍ଯୁଡୋମୋନାସ* ତଥା ଯବକ୍ଷାରଜାନ ବିବନ୍ଧକ *ଆଜୋଟୋବ୍ଯାକ୍ଟର* ପରି ପ୍ରଜାତିମାନ ରହିଛନ୍ତି ।

ଡେଲ୍ଟାପ୍ରୋଟିଓବ୍ଯାକ୍ଟେରିଆରେ ଅନ୍ୟ ବ୍ଯାକ୍ଟେରୀଆଙ୍କୁ ଶିକାର କରୁଥିବା ବୀଜାଣୁ ରହିଛନ୍ତି । ଏମାନେ ଅବାୟବିକ ଗନ୍ଧକଚକ୍ରର ଏକ ମୁଖ୍ଯ ଯୋଗଦାନକାରୀ । ପ୍ରତିନିଧି ଗଣ - ମିକ୍ଜୋକୋକେଲ । ଏଥିରେ ମିକ୍ଜୋକୋକସ ପରି ସ୍ୱସଂଗଠନ ଗୁଣ ଥିବା ବୀଜାଣୁ ଅନ୍ତର୍ଭୁକ୍ତ ।

## ଆଧାର
ରେମିସ କେରକେଟା

**ରେମିସ କେରକେଟା** (ଜନ୍ମ: ୨୨ ଜୁଲାଇ ୧୯୫୪) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ରେମିସ କେରକେଟା ୧୯୫୪ ମସିହାର ଜୁଲାଇ ମାସ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଏତୁଆଲ୍ କେରକେଟା ଓ ପତ୍ନୀଙ୍କ ନାମ ଜସିନ୍ତା କେରକେଟା ।

## ରାଜନୈତିକ ଜୀବନ 
ରେମିସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ସତ୍ୟ ନାରାୟଣ ପ୍ରଧାନ

**ସତ୍ୟ ନାରାୟଣ ପ୍ରଧାନ** (୧୫ ଜୁଲାଇ ୧୯୩୬ - ୯ ଜାନୁଆରୀ ୨୦୧୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସତ୍ୟ ନାରାୟଣ ପ୍ରଧାନ ୧୯୩୬ ମସିହାର ଜୁଲାଇ ମାସ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଦାଶିବ ପ୍ରଧାନ ଓ ପତ୍ନୀଙ୍କ ନାମ ଖିର ପ୍ରଧାନ ।

## ରାଜନୈତିକ ଜୀବନ 
ସତ୍ୟ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ସତ୍ୟ ନାରାୟଣ ପ୍ରଧାନ ୨୦୧୩ ମସିହାରୁ ଜାନୁଆରୀ ୯ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:୨୦୧୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଇନ୍ଦିରା ଗୋସ୍ଵାମୀ

ଇନ୍ଦିରା ଗୋସ୍ୱାମୀ (୧୪ ନଭେମ୍ବର ୧୯୪୨- ୨୯ ନଭେମ୍ବର ୨୦୧୧), (ଉପନାମ ବା ଛଦ୍ମ ନାମ ମାମୋନି ରାଇସୋମ ଗୋସ୍ୱାମୀ) ଜଣେ ଭାରତୀୟ ଲେଖକ, ସମ୍ପାଦକ, କବି, ପ୍ରଫେସର ତଥା ଜଣେ ବିଦ୍ୱାନ ଥିଲେ । ସେ ମଧ୍ୟ ମମୋନି ବାଇଡୋ ନାମରେ ଅଧିକ ଲୋକପ୍ରିୟ ଥିଲେ ।

ସେ ସାହିତ୍ୟ ଏକାଡେମୀ ପୁରସ୍କାର (୧୯୮୩), ଜ୍ଞାନପୀଠ ପୁରସ୍କାର (୨୦୦୧) ଏବଂ ପ୍ରିନ୍ସପାଲ ପ୍ରିନ୍ସ କ୍ଲଜ ଲରେଟର ବିଜେତା (୨୦୦୮)ର ବିଜେତା । ସମସାମୟିକ ଭାରତୀୟ ସାହିତ୍ୟର ସେ ଜଣେ ପ୍ରସିଦ୍ଧ ଲେଖିକା ଥିଲେ ଏବଂ ତାଙ୍କର ଅନେକ କାର୍ଯ୍ୟ ତାଙ୍କ ମୂଳ ଆସାମରୁ ଇଂରାଜୀରେ ଅନୁବାଦ କରାଯାଇଛି ।

ସେ ତାଙ୍କ ଲେଖା ମାଧ୍ୟମରେ ତଥା ସଶସ୍ତ୍ର ସନ୍ତ୍ରାସବାଦୀ ଗୋଷ୍ଠୀ ୟୁନାଇଟେଡ୍ ଲିବରେସନ୍ ଫ୍ରଣ୍ଟ ଅଫ୍ ଆସମ୍ (ଉଲଫା) ଏବଂ ଭାରତ ସରକାରଙ୍କ ମଧ୍ୟରେ ମଧ୍ୟସ୍ଥି ଭାବରେ କାର୍ଯ୍ୟକରି ସାମାଜିକ ପରିବର୍ତ୍ତନ ପାଇଁ ଚେଷ୍ଟା କରି ମଧ୍ୟ ଜଣାଶୁଣା ଥିଲେ । ତାଙ୍କର ଉଦ୍ୟମଦ୍ୱାରା ଶାନ୍ତି କମିଟି ଗଠନ କରାଯାଇଥିଲା । ସେ ନିଜକୁ ମଧ୍ୟସ୍ଥି କିମ୍ବା ପ୍ରାରମ୍ଭକ ପରିବର୍ତ୍ତେ ଶାନ୍ତି ପ୍ରକ୍ରିୟାର “ପର୍ଯ୍ୟବେକ୍ଷକ” ବୋଲି କହିବାକୁ ଅଧିକ ପସନ୍ଦ କରୁଥିଲେ ।

ତାଙ୍କ କାମ ମଞ୍ଚ ଏବଂ ଚଳଚ୍ଚିତ୍ରରେ ମଧ୍ୟ ପରିବେଷଣ କରାଯାଇଛି । ତାଙ୍କ ଉପନ୍ୟାସ ଉପରେ ଆଧାରିତ ଏହି ଚଳଚ୍ଚିତ୍ର "ଆଦାଯ୍ୟା" ଆନ୍ତର୍ଜାତୀୟ ପୁରସ୍କାର ଲାଭ କରିଛି । "Words from the Mist" ହେଉଛି ଜାହ୍ନୁ ବାରୁଆଙ୍କ ନିର୍ଦ୍ଦେଶିତ ତାଙ୍କ ଜୀବନ ଉପରେ ନିର୍ମିତ ଏକ ଚଳଚ୍ଚିତ୍ର ।
## ଆଦ୍ୟ ଜୀବନ 
ଇନ୍ଦିରା ଗୋସ୍ୱାମୀ ଗୌହାଟୀରେ ଉମାକାନ୍ତ ଗୋସ୍ୱାମୀ ଏବଂ ଅମ୍ବିକା ଦେବୀଙ୍କ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପରିବାର ଏକାସରାନା ଧର୍ମର ସତ୍ୟ ଜୀବନ ସହିତ ଗଭୀର ଭାବରେ ଜଡ଼ିତ ଥିଲା । ସେ ଗୌହାଟୀର ଲାଟାସିଲ ପ୍ରାଥମିକ ବିଦ୍ୟାଳୟରେ ଅଧ୍ୟୟନ କରିଥିଲେ; ପାଇନ୍ ମାଉଣ୍ଟ ସ୍କୁଲ୍, ଶିଲଙ୍ଗ୍; ଏବଂ ତାରିଣି ଚୌଧୁରୀ ବାଳିକା ବିଦ୍ୟାଳୟ, ଗୁଆହାଟି ଏବଂ ଗୁଆହାଟିର ହାଣ୍ଡିକ୍ ବାଳିକା ମହାବିଦ୍ୟାଳୟରୁ ଇଣ୍ଟରମିଡିୟଟ କଳା ସମାପ୍ତ କରିଥିଲେ | ସେ ଗୁଆହାଟୀର କଟନ କଲେଜରେ ଆସାମ ସାହିତ୍ୟରେ ସ୍ନାତକ କରିଥିଲେ ଏବଂ ସେହି ଏକା ବିଷୟ ଅଧ୍ୟୟନ କ୍ଷେତ୍ରରେ ଗୌହାଟି ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଡିଗ୍ରୀ ମଧ୍ୟ ହାସଲ କରିଥିଲେ । ଇନ୍ଦିରା ଗୋସ୍ବାମୀ, ଆକ୍କା ମହାଦେବୀଙ୍କ "କନ୍ନଡ ବାଚନା ସାହିତ୍ୟ" (କନ୍ନଡ ଭାଷାରେ ଛନ୍ଦବଦ୍ଧ ଗଦ୍ୟ ସାହିତ୍ୟ )ଦ୍ୱାରା ପ୍ରଭାବିତ ହୋଇଥିଲେ ।

## ସମ୍ମାନ ଓ ପୁରସ୍କାର 
* ସାହିତ୍ୟ ଏକାଡେମୀ ସମ୍ମାନ-୧୯୮୨
* ଜ୍ଞାନପୀଠ ସମ୍ମାନ-୨୦୦୦
* ରାଜୀବ ଗାନ୍ଧି ବିଶ୍ୱବିଦ୍ୟାଲୟରୁ ଡି ଲିଟ ଡିଗ୍ରୀ(ଅରୁଣାଚ଼ଳ ପ୍ରଦେଶ)-୨୦୦୭
* ଇନ୍ଦିରା ଗାନ୍ଧି ଜାତୀୟ ମୁକ୍ତ ବିଶ୍ୱବିଦ୍ୟାଲୟରୁ ଡି ଲିଟ ଡିଗ୍ରୀ-୨୦୦୮

ଇତ୍ୟାଦି

୨୦୦୨ ମସିହାରେ ତାଙ୍କୁ ପଦ୍ମଶ୍ରୀ ସମ୍ମାନ ଦିଆଯାଇଥିଲେ ହେଁ ସେ ତାହା ପ୍ରତ୍ୟାଖ୍ୟାନ କରିଦେଇଥିଲେ ।

## ଆଧାର 
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:ଜ୍ଞାନପୀଠ ପୁରସ୍କାର ସମ୍ମାନିତ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ବିଜେତା
ଜୈବଭୌଗୋଳିକକ୍ଷେତ୍ର

**ଜୈବଭୌଗୋଳିକକ୍ଷେତ୍ର** ବା **ଜୈବଭୂମଣ୍ଡଳୀୟକ୍ଷେତ୍ର** ବା **ଇକୋକ୍ଷେତ୍ର**, ହେଉଛି ପୃଥିବୀର ଜୈବଭୌଗୋଳିକ ବିଭାଜନ ଯେଉଁଥିରେ ପ୍ରାକୃତିକ ଭାବେ ବସବାସ କରୁଥିବା ଜୀବମାନେ ପ୍ରାୟ ସମାନ । ଜୈବବସ୍ତୁତ୍ୱ ଏବଂ ବାସସ୍ଥାନ ଆଧାରରେ ଏଗୁଡ଼ିକୁ ଜୈବାଞ୍ଚଳରେ ପୁନଃ ବିଭକ୍ତ କରାଯାଇଥାଏ ।

ସାଧାରଣତଃ କେତେକ ପ୍ରାକୃତିକ ସଂରଚନା, ଯେପରିକି ବିଶାଳ ପର୍ବତ କିମ୍ବା ପର୍ବତମାଳା, ସୁବିସ୍ତୃତ ନଦନଦୀ, ତଦ୍-ବିସ୍ତୃତ ସମୁଦ୍ର ଇତ୍ୟାଦି, ଜୀବମାନଙ୍କୁ ଏକ ନିର୍ଦ୍ଦିଷ୍ଟ କ୍ଷେତ୍ରରେ ବର୍ଷ ଧରି ବାନ୍ଧି ରଖିଥାଏ । ଫଳରେ ସେହି କ୍ଷେତ୍ରରେ ରହୁଥିବା ଜୀବମାନେ ଅନ୍ୟ କ୍ଷେତ୍ରର ଜୀବମାନଙ୍କ ସହ ମିଳିମିଶି ପାରନ୍ତି ନାହିଁ । ଜୈବଭୌଗୋଳିକ କ୍ଷେତ୍ରଗୁଡ଼ିକ ଉଦ୍ଭିଦବିଜ୍ଞାନର ଉଦ୍ଭିଦଭୌଗୋଳିକ କ୍ଷେତ୍ର ଏବଂ ପ୍ରାଣୀବିଜ୍ଞାନର ପ୍ରାଣୀଭୌଗୋଳିକ କ୍ଷେତ୍ର ପରି ଅଟେ ।

ଜୈବଭୌଗଳିକକ୍ଷେତ୍ରଗୁଡ଼ିକ ସେଥିରେ ରହୁଥିବା ଜୀବମାନଙ୍କର ଜୈବବୈବର୍ତ୍ତନିକ ଇତିହାସଦ୍ୱାରା ବର୍ଣ୍ଣିତ ହୋଇଥାନ୍ତି । ଏଗୁଡିକ, ଜୈବକ୍ଷେତ୍ରଠାରୁ ଭିନ୍ନ ଅଟନ୍ତି । ପ୍ରତ୍ୟେକ କ୍ଷେତ୍ରରେ ଅନେକ ଜୈବକ୍ଷେତ୍ର ରହିପାରିବେ । ଉଦାହରଣ ସ୍ବରୂପ, କେନ୍ଦ୍ରୀୟ ଆମେରିକାର ଏକ କ୍ରାନ୍ତୀୟ ଆର୍ଦ୍ର ବୃହତପତ୍ରଯୁକ୍ତ ଅରଣ୍ଯ, ଉଦ୍ଭିଦର ପ୍ରକାର, ଗଠନ, ପରିବେଶ, ମୃତ୍ତିକା ଦୃଷ୍ଟିରୁ ନବ ଗ୍ୱିନୀର ସେହିପରି ଏକ ଅରଣ୍ଯ ସହ ସଦୃଶ୍ଯ ହୋଇପାରିବ କିନ୍ତୁ ଏହି ଜଙ୍ଗଲଗୁଡ଼ିକ ଜୈବବୈବର୍ତ୍ତନିକ ଇତିହାସ ଦୃଷ୍ଟିରୁ ସମ୍ପୂର୍ଣ୍ଣ ଭିନ୍ନ ପ୍ରଜାତିର ପ୍ରାଣୀ, କବକ ତଥା ଅଣୁଜୀବ ଆଦି ବସବାସ କରୁଛନ୍ତି ।

## ବିଷୟବସ୍ତୁର ଇତିହାସ
ଉଦ୍ବର୍ଦି (୧୯୭୫)ର ଜୈବଭୌଗୋଳିକ କ୍ଷେତ୍ରଗୁଡ଼ିକ ଜୈବ-ବର୍ଗୀକରଣ ଆଧାରରେ ବର୍ଣ୍ଣିତ ହୋଇଛି । ଏହାର ସ୍ତରଗୁଡ଼ିକ ଊଣାଅଧିକେ ଉଦ୍ଭିଦଭୌଗୋଳିକ କ୍ଷେତ୍ର ଏବଂ ପ୍ରାଣୀଭୌଗୋଳିକ କ୍ଷେତ୍ର ପରି ।

## ଆଧାର
ଶଙ୍କର ଓରାମ

**ଶଙ୍କର ଓରାମ** (ଜନ୍ମ: ୩୧ ଅଗଷ୍ଟ ୧୯୬୯) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ଦୁଇଥର କାର୍ଯ୍ୟ କରିଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୦ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରଘୁନାଥପାଲୀ ଓ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଶଙ୍କର ଓରାମ ୧୯୬୯ ମସିହାର ଅଗଷ୍ଟ ମାସ ୩୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଙ୍ଗୁ ଓରାମ ଓ ପତ୍ନୀଙ୍କ ନାମ ଚାମରି ଓରାମ ।

## ରାଜନୈତିକ ଜୀବନ 
ଶଙ୍କର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୬୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଏକବୀଜପତ୍ରୀ

**ଏକବୀଜପତ୍ରୀ** ଉଦ୍ଭିଦମାନଙ୍କର ମଞ୍ଜିରେ କେବଳ ଗୋଟିଏ ବୀଜପତ୍ର ରହିଥାଏ । ଏଗୁଡ଼ିକ ସାଧାରଣତଃ ଆବୃତବୀଜୀ ସପୁଷ୍ପକ ଉଦ୍ଭିଦ । **ଏକବୀଜପତ୍ରୀର** ଉଦାହରଣ - ଧାନ, ଗହମ, ମକା, ବାଜରା, ଆଖୁ, ବାଉଁଶ, ନଡିଆ, ପିଆଜ, ସବାଇଘାସ ଇତ୍ୟାଦି l

୨୦୦୯ ମସିହାର ଏପିଜି ୩ ପ୍ରଣାଳୀରେ ଏକବୀଜପତ୍ରୀକୁ ଏକ ବିଭାଗ ବୋଲି ସ୍ୱୀକାର କରାଯାଇଛି କିନ୍ତୁ କୌଣସି ସ୍ତର ଦିଆଯାଇ ନାହିଁ । ଏକବୀଜପତ୍ରୀ ବିଭାଗରେ ପ୍ରାୟ ୬୦,୦୦୦ରୁ ଉର୍ଦ୍ଧ୍ୱ ଜାତିର ଉଦ୍ଭିଦ ରହିଛନ୍ତି । ଜାତିସଂଖ୍ୟା ଦୃଷ୍ଟିରୁ ଓର୍କିଡାସି କୁଳ ସର୍ବବୃହତ । ଏହି କୁଳରେ ପ୍ରାୟ ୨୦,୦୦୦ରୁ ଉର୍ଦ୍ଧ୍ବ ଜାତି ରହିଛି । ଏହାର ପ୍ରାୟ ଅଧା ଜାତିର ଉଦ୍ଭିଦ ପୋଆସି କୁଳରେ ଅଛନ୍ତି ।

## ଆଧାର
ଜୀବାଣୁ

ଭୂତାଣୁଗୁଡ଼ିକ ସାଧାରଣ ଜୀବାଣୁ ।]]

ଜୀବବୀଜ୍ଞାନରେ **ଜୀବାଣୁ** ବା ରୋଗକାରୀ ବା ରୋଗକାରକ ଜୀବ କହିଲେ, ଅନ୍ଯ ଜୀବଶରୀରେ ରୋଗ ସୃଷ୍ଟିକାରୀ କ୍ଷୁଦ୍ର ଅଣୁଜୀବମାନଙ୍କୁ ବୁଝାଏ । ଏକ ଜୀବାଣୁକୁ ସଂକ୍ରମଣକାରୀ ମଧ୍ଯ କୁହାଯାଇପାରେ ।

ଏହାର ଇଂରାଜୀ ପ୍ରତିଶବ୍ଦ ପାଥୋଜେନ (*ପାଥୋ - ପୀଡ଼ା, ଜେନ - ଜାୟକ*) ୧୮୮୦ ମସିହାରେ ଲୋକ ବ୍ଯବହାରକୁ ଆସିଲା ।ସାଧାରଣତଃ ଏହି ଶବ୍ଦଟି ସଂକ୍ରାମକ ରୋଗକାରୀ ଅଣୁଜୀବ, ଯଥା - ଭୂତାଣୁ, ବୀଜାଣୁ, କବକ, ପ୍ରାକ୍ଜୀବ ଆଦିଙ୍କ ପାଇଁ ବ୍ଯବହୃତ ହେଉଥିଲା । କୃମି, କୀଟ ପରି ଛୋଟ ଜୀବମାନେ ମଧ୍ଯ ରୋଗ କରାଇପାରନ୍ତି କିନ୍ତୁ ଏଗୁଡ଼ିକୁ ଜୀବାଣୁ କୁହାଯାଏ ନାହିଁ । ଏଗୁଡ଼ିକୁ ପରଜୀବୀ କୁହାଯାଏ । କ୍ଷୁଦ୍ର ଆଣବିକ୍ଷଣିକ ଅଣୁଜୀବମାନଙ୍କର ପଠନକୁ ଅଣୁଜୀବବିଜ୍ଞାନ କୁହାଯାଏ ଏବଂ ରୋଗକାରକ ଅଣୁଜୀବ ତଥା ରୋଗକାରକ ପଦାର୍ଥଗୁଡ଼ିକର ପଠନକୁ ପାଥୋଲୋଜି କୁହାଯାଏ । ପରଜୀବୀମାନଙ୍କ ପଠନକୁ ପରଜୀବୀବିଜ୍ଞାନ କୁହାଯାଏ ।

## ଆଧାର 
ଶ୍ରେଣୀ:ଜୀବ ବିଜ୍ଞାନ
ରାଜେନ୍ଦ୍ର କେଶବଲାଲ ଶାହା

ରାଜେନ୍ଦ୍ର କେଶବଲାଲ ଶାହା (୨୮ ଜାନୁୟାରୀ ୧୯୧୩- ୨ ଜାନୁୟାରୀ ୨୦୧୦) ଗୁଜରାଟୀ ଭାଷାରେ ଲେଖୁଥିବା ଜଣେ ସାହିତ୍ୟିକ ଥିଲେ । ବିଶେଷ ଭାବରେ ସେ କାବ୍ୟ ବା ଛନ୍ଦକାବ୍ୟ ଲେଖୁଥିଲେ ।  କପାଡଭଞ୍ଜରେ ଜନ୍ମଗ୍ରହଣ କରିଥିବା ଏହି କବିଙ୍କର ଲେଖା ସବୁ ୨୦ରୁ ଅଧିକ କବିତା ତଥା ଏବଂ ଗୀତ ସଂକଳନ ଆକାରରେ ପ୍ରକାଶଲାଭ କରିଥିଲା । ମୁଖ୍ୟତଃ ପ୍ରକୃତିର ସୌନ୍ଦର୍ଯ୍ୟ ଏବଂ ଆଦିବାସୀ ତଥା ମତ୍ସ୍ୟଜୀବୀ ସମ୍ପ୍ରଦାୟର ଦୈନନ୍ଦିନ ଜୀବନ ତାଙ୍କର ଅଧିକାଂଶ କବିତାର ଆଧାର । ସେ ରବିନ୍ଦ୍ରନାଥ ଟାଗୋରଙ୍କ ସାହିତ୍ୟଦ୍ୱାରା ସେ ପ୍ରଭାବିତ ହୋଇଥିଲେ । ଗାନ୍ଧୀ ଯୁଗର ପରବର୍ତ୍ତୀ ସମୟର ଗୁଜରାଟୀ ସାହିତ୍ୟକୁ ତାଙ୍କର ବିଶୈଷ ଅବଦାନ ରହିଛି ।

ବୃତ୍ତିଗତ ଜୀବନ ମଧ୍ୟରେ ମଧ୍ୟରେ ଶାହା ମଧ୍ୟ ମୁମ୍ବାଇରେ ପ୍ରକାଶକ ଥିଲେ, ଯେଉଁଠାରେ ସେ ୧୯୫୭ ମସିହାରେ "କବିଲୋକ" ନାମକ କବିତା ପତ୍ରିକା ଆରମ୍ଭ କରିଥିଲେ । ସେ ସମୟରେ ତାଙ୍କ ଛାପାଖାନା ବା ପ୍ରକାଶନ ସ୍ଥଳ ଗୁଜରାଟୀ କବିମାନଙ୍କ ସାହିତ୍ୟ ଆଲୋଚନା ବା ରବିବାର ସଭା ପାଇଁ ଏକ ଗୁରୁତ୍ୱପୂର୍ଣ୍ଣ ସ୍ଥାନ ହୋଇଯାଇଥିଲା । କବିତା ଲେଖିବା ବ୍ୟତୀତ ଶାହା ଅନେକ ଅନୁବାଦ କାର୍ଯ୍ୟ ମଧ୍ୟ କରିଥିଲେ । ତନ୍ମଧ୍ୟରୁ ଟାଗୋରଙ୍କ କବିତା ସଂଗ୍ରହ ବଳାକ; ଜୟଦେବଙ୍କ ଗୀତା ଗୋବିନ୍ଦ; ଇଁରାଜୀ କବି କୋଲେରିଜଙ୍କ "ଦି ରାଇମ୍ ଅଫ୍ ଦ ଆନସିୟେଣ୍ଟ ମେରାଇନର୍" ଏବଂ ଦାନ୍ତେଙ୍କ "ଦି ଡିଭାଇନ୍ କମେଡି" ଇତ୍ୟାଦି ସେ ଗୁଜରାଟୀ ଭାଷାରେ ଅନୁବାଦ କରିଥିଲେ ।

୨ ଜାନୁୟାରୀ ୨୦୧୦ରେ ତାଙ୍କର ଦେହାନ୍ତ ହୋଇଥିଲା ।

## ସମ୍ମାନ ଓ ପୁରସ୍କାର 
ସେ ୧୯୪୭ ମସିହାରେ କୁମାର ଚନ୍ଦ୍ରକ ସ୍ୱର୍ଣ୍ଣ ପଦକ ଏବଂ ୧୯୫୬ରେ ରଣଜିତରାମ ସୁଭର୍ନା ଚନ୍ଦ୍ରକ ସ୍ୱର୍ଣ୍ଣ ପଦକ ଜିତିଥିଲେ । ତାଙ୍କ ପୁସ୍ତକ "ଶାନ୍ତ କୋଲାହଲ" ପାଇଁ ସେ ସାହିତ୍ୟ ଏକାଡେମୀ ପୁରସ୍କାର (୧୯୬୩) ପାଇଥିଲେ । ସେ ୧୯୮୦ ମସିହାରେ ଗୁଜରାଟୀ ସାହିତ୍ୟ ପରିଷଦଦ୍ୱାରା ଅରୋବିନ୍ଦୋ ସୁଭର୍ଣ୍ଣା ଚନ୍ଦ୍ରକ ପୁରସ୍କାରଦ୍ୱାରା ସମାନିତ ହୋଇଥିଲେ । ସେ ମଧ୍ୟ ସାହିତ୍ୟ ଗୌରବ ପୁରସ୍କାର (୧୯୯୨) ଏବଂ ନରସିଂହ ମେହେଟ୍ଟା ପୁରସ୍କାର (୧୯୯୯) ଲାଭ କରିଥିଲେ । ଶାହା ୨୦୦୧ ପାଇଁ ଜ୍ଞାନପୀଠ ପୁରସ୍କାର ଲାଭ କରିଥିଲେ । ତାଙ୍କ କବିତାର ରହସ୍ୟମୟ ସ୍ୱର ନରସିଂହ ମେହେଟ୍ଟା, କବୀର ଏବଂ ଅଖୋ ଭଳି ମଧ୍ୟଯୁଗୀୟ ଗୁରୁମାନଙ୍କ ପରମ୍ପରାରୁ ଆସିଥିବା ଜଣାଯାଏ ।
## ଆଧାର 
ଶ୍ରେଣୀ:୧୯୧୩ ଜନ୍ମ
ଶ୍ରେଣୀ:ଜ୍ଞାନପୀଠ ପୁରସ୍କାର ସମ୍ମାନିତ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ବିଜେତା
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ବିଷ୍ଣୁ ଦେ

ଉନ୍ନବିଂଶ ଶତାବ୍ଦୀର ଶେଷଭାଗ ତଥା ବିଂଶ ଶତାବ୍ଦୀର ପ୍ରାରମ୍ଭ ଯୁଗରେ (ଆଧୁନିକତାବାଦ ଯୁଗ) ବିଷ୍ଣୁ ଦେ ଜଣେ ବଙ୍ଗୀୟ କବି, ଲେଖକ ତଥା ବିଦ୍ୱାନ ଥିଲେ । ପ୍ରଥମେ ସେ ପ୍ରତୀକାତ୍ମକ କବିତା ଲେଖିବା ଆରମ୍ଭ କରିଥିଲେ । ତାଙ୍କ କବିତାରେ ସଂଗୀତର ଗୁଣବତ୍ତା ଟାଗୋର ପରବର୍ତ୍ତୀ ଯୁଗରେ ବଙ୍ଗଳା ସାହିତ୍ୟରେ "ନୂତନ କବିତା"ର ପ୍ରୟୋଗକୁ ଚିହ୍ନିତ କରିଥିବା ବୁଦ୍ଧଦେବ ବସୁ ଏବଂ ସମର ସେନ ପରି ବଙ୍ଗୀୟ କବିମାନଙ୍କର କବିତା ଭଳି ସ୍ୱୀକୃତି ଲାଭ କରିଥିଲା । ସେ ଏକ ପତ୍ରିକା ପ୍ରକାଶ କରିଥିଲେ ଯେଉଁଥିରେ ସେ ସାମାଜିକ ସଚେତନତା ସମ୍ବନ୍ଧିତ ଲେଖାକୁ ଉତ୍ସାହିତ କରିଥିଲେ । ତାଙ୍କର ନିଜ କବିତା ଜଣେ କବିର ଏକାକୀ ସଂଗ୍ରାମ, ହଜିଯାଉଥିବା ମାନବୀୟ ସତ୍ତା ମଧ୍ୟରେ ମାନବିକ ସମ୍ମାନର ସନ୍ଧାନ କରିଥାଏ । ବୃତ୍ତିଗତ ଜୀବନରେ ସେ ରିପନ୍ କଲେଜ, ପ୍ରେସିଡେନ୍ସି କଲେଜ (୧୯୪୪–୧୯୪୭), ମୌଲାନା ଆଜାଦ କଲେଜ (୧୯୪୭–୧୯୬୯) ଏବଂ କୃଷ୍ଣନଗର କଲେଜ ପରି ବିଭିନ୍ନ ଅନୁଷ୍ଠାନରେ ଇଂରାଜୀ ସାହିତ୍ୟ ଶିକ୍ଷା ଦେଇଥିଲେ । ୧୯୨୦ ଏବଂ ୧୯୩୦ ଦଶକରେ ସେ କଲ୍ଲୋଳ (କମୋସନ୍) ପତ୍ରିକାର ପୃଷ୍ଠପୋଷକତା କରୁଥିବା ଏକ ଯୁବ କବି ଗୋଷ୍ଠୀର ସଦସ୍ୟ ମଧ୍ୟ ରହିଥିଲେ ।

ତାଙ୍କର ସବୁଠାରୁ ଗୁରୁତ୍ୱପୂର୍ଣ୍ଣ କୃତ୍ତି ମଧ୍ୟରେ "ସ୍ମୃତି ସତ୍ୟ ଭବିଷ୍ୟତ" (୧୯୫୫–୬୧) ବଙ୍ଗଳା କବିତାରେ ଏକ ନୂତନ ଉଦାହରଣ ସୃଷ୍ଟି କରିଥିଲା । ଏହାପରେ ତାଙ୍କୁ ବଙ୍ଗଳା ଭାଷାରେ ୧୯୬୫ ମସିହାରେ "ସାହିତ୍ୟ ଏକାଡେମୀ ପୁରସ୍କାର" ତଥା ୧୯୭୧ ମସିହାରେ ଭାରତର ସର୍ବୋଚ୍ଚ ସାହିତ୍ୟିକ ପୁରସ୍କାର, ଜ୍ଞାନପୀଠ ପୁରସ୍କାରଦ୍ୱାରା ସମ୍ମାନିତ କରାଯାଇଥିଲା ।​
## ସମ୍ମାନ ଓ ପୁରସ୍କାର 
* ସାହିତ୍ୟ ଏକାଡେମି ପୁରସ୍କାର (୧୯୬୬)
* ନେହେରୁ ସ୍ମୃତି ସମ୍ମାନ (୧୯୬୭)
* ଜ୍ଞାନପୀଠ ପୁରସ୍କାର (୧୯୭୧)
* ସୋଭିଏତ ଲ୍ୟଣ୍ଡ ସମ୍ମାନ (Soviet Land Award) *Rushti Panchashati* ପାଇଁ
## ଆଧାର 
ଶ୍ରେଣୀ:୧୯୦୯ ଜନ୍ମ
ଶ୍ରେଣୀ:ଜ୍ଞାନପୀଠ ପୁରସ୍କାର ସମ୍ମାନିତ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ବିଜେତା
ଜର୍ଜ ତିର୍କୀ

**ଜର୍ଜ ତିର୍କୀ** (ଜନ୍ମ: ୨୯ ମଇ ୧୯୫୮) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ସମତା କ୍ରାନ୍ତି ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ ଚାରିଥର କରିଛନ୍ତି । ୧୯୯୫, ୨୦୦୦, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଜର୍ଜ ତିର୍କୀ ୧୯୫୮ ମସିହାର ମଇ ମାସ ୨୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲାଜରୁସ୍ ତିର୍କୀ ଓ ପତ୍ନୀଙ୍କ ନାମ ନମିତା ତିର୍କୀ ।

## ରାଜନୈତିକ ଜୀବନ 
ଜର୍ଜ ଓଡ଼ିଶା ରାଜନୀତିରେ ସମତା କ୍ରାନ୍ତି ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଝାଡ଼ଖଣ୍ଡ ମୁକ୍ତି ମୋର୍ଚ୍ଚାରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ନିହାର ସୁରିନ

**ନିହାର ସୁରିନ** (ଜନ୍ମ: ୨୦ ଜୁନ ୧୯୬୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ଝାଡ଼ଖଣ୍ଡ ମୁକ୍ତି ମୋର୍ଚ୍ଚାର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ନିହାର ସୁରିନ ୧୯୬୨ ମସିହାର ଜୁନ ମାସ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କ୍ରିଷ୍ଟ ସହାୟ ସୁରିନ ଓ ପତ୍ନୀଙ୍କ ନାମ ଫ୍ରାନ୍ସିସ୍କା ସୁରିନ ।

## ରାଜନୈତିକ ଜୀବନ 
ନିହାର ଓଡ଼ିଶା ରାଜନୀତିରେ ଝାଡ଼ଖଣ୍ଡ ମୁକ୍ତି ମୋର୍ଚ୍ଚାର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ସମ୍ମତି

ଜଣେ ବ୍ୟକ୍ତି ସ୍ୱେଚ୍ଛାକୃତ ଭାବରେ ଅନ୍ୟର ପ୍ରସ୍ତାବ କିମ୍ବା ଇଚ୍ଛାରେ ରାଜି ହେଲେ **ସମ୍ମତି** ହୋଇଥାଏ ।  ଏହା ସାଧାରଣ କଥାବାର୍ତ୍ତାର ଏକ ଶବ୍ଦ ଓ ସାଧାରଣତଃ ଆଇନ, ଚିକିତ୍ସା, ଗବେଷଣା ଏବଂ ଯୌନ ସମ୍ପର୍କ ଭଳି କ୍ଷେତ୍ରରେ ନିର୍ଦ୍ଦିଷ୍ଟ ଭାବେ ବ୍ୟବହୃତ  ହୁଏ । ନିର୍ଦ୍ଦିଷ୍ଟ ପ୍ରସଙ୍ଗରେ ସମ୍ମତିର ଅର୍ଥ ଏହାର ଦୈନନ୍ଦିନ ଅର୍ଥଠାରୁ ଭିନ୍ନ ହୋଇପାରେ । ଉଦାହରଣ ସ୍ୱରୂପ, ମାନସିକ ରୋଗ ଥିବା, କମ ମାନସିକ ବୟସ କିମ୍ବା ଯୌନ ସମ୍ମତିର ଆଇନଗତ ବୟସରୁ ଊଣା ବୟସ୍କ ବ୍ୟକ୍ତି ସ୍ୱେଚ୍ଛାକୃତ ଭାବରେ ଏକ ଯୌନ କାର୍ଯ୍ୟରେ ନିୟୋଜିତ ହେଲେ ମଧ୍ୟ ଏହି କାର୍ଯ୍ୟ ପ୍ରଯୁଜ୍ୟ ଆଇନଦ୍ୱାରା ବ୍ୟାଖ୍ୟା କରାଯାଇଥିବା ସମ୍ମତି ପାଇଁ ଥିବା ଆଇନଗତ ସୀମା ପୂରଣ କରିବାରେ ବିଫଳ ହୋଇପାରେ ।

ବ୍ୟାପକ ଯୌନ ଶିକ୍ଷାର ଅଂଶ ବିଶେଷ ଭାବେ ସମ୍ମତିକୁ ଏକ ବିଷୟ ରୂପେ ଶିକ୍ଷା ଦେବା ଲାଭଦାୟକ ବୋଲି ମିଳିତ ଜାତିସଂଘ ଅଧୀନସ୍ଥ ସଂସ୍ଥା ଓ ଯୌନ ଶିକ୍ଷା କାର୍ଯ୍ୟକ୍ରମଗୁଡ଼ିକର ମତ । ସମ୍ମତିର ପ୍ରକାର ଭେଦ ମଧ୍ୟରେ ସୂଚୀତ ସମ୍ମତି, ପ୍ରକାଶିତ ସମ୍ମତି, ଜଣାଯାଇଥିବା ସମ୍ମତି ଏବଂ ସର୍ବସମ୍ମତି ଆଦି ଅନୁତମ ।

## ପ୍ରକାର ଭେଦ 
* କେବଳ ସୂଚିତ କରିବା ବଦଳରେ ସ୍ପଷ୍ଟ ଏବଂ ନିର୍ଭୁଲ ଭାବରେ ପ୍ରକାଶ କରାଯାଇଥିବା ସମ୍ମତି ହେଉଛି ପ୍ରକାଶିତ ସମ୍ମତି । ଏହାକୁ ଲେଖାରେ, କଥାରେ, କିମ୍ବା କଥା ନ କହି ସ୍ପଷ୍ଟ ଭଙ୍ଗୀ ଯଥା ମୁଣ୍ଡ ଟୁଙ୍ଗାରି ଦିଆଯାଇପାରିବ । ଉପସ୍ଥିତ ବ୍ୟକ୍ତିମାନଙ୍କଦ୍ୱାରା (ସାକ୍ଷୀ) ପ୍ରମାଣ କରାଯାଇନଥିଲେ କିମ୍ବା ଅଡିଓ ବା ଭିଡିଓ ରେକର୍ଡିଂ ହୋଇନଥିବା ବେଳେ କେହି ଏହି ସମ୍ମତି ପ୍ରଦାନ କରାଯାଇଛି ବୋଲି ଅସ୍ୱୀକାର କଲେ ସମ୍ମତିଟି ବିବାଦୀୟ ହୋଇପାରେ ।
* କୌଣସି ବ୍ୟକ୍ତିର କାର୍ଯ୍ୟ ଏବଂ ନିର୍ଦ୍ଦିଷ୍ଟ ପରିସ୍ଥିତିର ତଥ୍ୟ ଏବଂ ପରିସରରୁ (କିମ୍ବା କିଛି କ୍ଷେତ୍ରରେ, ବ୍ୟକ୍ତିଙ୍କ ନୀରବତା କିମ୍ବା ଅସକ୍ରିୟତାଦ୍ୱାରା) ସୂଚୀତ ସମ୍ମତି ବାହାରିଥାଏ । ଉଦାହରଣ ସ୍ୱରୂପ: ହକି ଖେଳରେ ପ୍ରତିଭାଗୀମାନଙ୍କଦ୍ୱାରା ଶାରୀରିକ ସ୍ପର୍ଶ ଆଦି ସମ୍ପର୍କ ପାଇଁ ଅନ୍ତର୍ଭୁକ୍ତ ସୂକ୍ଷ୍ମ ସମ୍ମତି ଆଧାରରେ ଅସ୍ପଷ୍ଟ ଭାବରେ ଯୌନ କାର୍ଯ୍ୟକଳାପ ପାଇଁ ଅନୁରୋଧ କରିବା କିମ୍ବା ଆରମ୍ଭ କରିବା କିମ୍ବା ଏକ ବକ୍ସିଂ ମ୍ୟାଚରେ ଯୌନ ଆକ୍ରମଣର ଶିକାର ହେବା ।
* ଚିକିତ୍ସାରେ ସୂଚୀତ ସମ୍ମତି ହେଉଛି ଜଣେ ବ୍ୟକ୍ତିଙ୍କୁ ଜଣାଯାଇଥିବା ସମ୍ମତି । ଏହା ସେହି ବ୍ୟକ୍ତିଙ୍କର କୌଣସି କାର୍ଯ୍ୟର ତଥ୍ୟ, ପ୍ରଭାବ ଏବଂ ଭବିଷ୍ୟତ ପରିଣାମ ବିଷୟରେ ସ୍ପଷ୍ଟ ଧାରଣା ଓ ବୁଝିବା ଆଧାରରେ ହୋଇଥାଏ । ଏହି ଶବ୍ଦ ଅନ୍ୟ ପ୍ରସଙ୍ଗରେ ମଧ୍ୟ ବ୍ୟବହୃତ ହୁଏ ଯଥା ସାମାଜିକ ବୈଜ୍ଞାନିକ ଗବେଷଣାରେ ପ୍ରତିଭାଗୀମାନେ ଗବେଷଣା ପ୍ରକ୍ରିୟା ଏବଂ ଏହା ପାଇଁ ଥିବା ସମ୍ମତି ବୁଝିପାରିବେ ଓ ସମ୍ମତି ଦେବେ ବୋଲି ନିଶ୍ଚିତ କରିବାକୁ କୁହାଯିବା ବେଳେ, କିମ୍ବା ଯୌନ କାର୍ଯ୍ୟରେ ସାମିଲ ଥିବା ପ୍ରତ୍ୟେକ ବ୍ୟକ୍ତି କୌଣସି ପରିଣାମ (ଯୌନ ସଂକ୍ରମଣ ଏବଂ/କିମ୍ବା ରୋଗ ପାଇଁ) ବିଷୟରେ ସଚେତନ ରହିବା ପାଇଁ ଜଣାଯାଇଥିବା ସମ୍ମତି ଦେଇଥାନ୍ତି ।
* ଅନେକ ପକ୍ଷ ଥିବା ଏକ ଦଳଦ୍ୱାରା (ଯେପରିକି ଏକ ସଂଗଠନ) ସର୍ବସମ୍ମତି କିମ୍ବା ସାଧାରଣ ସମ୍ମତି ସମସ୍ତ ପକ୍ଷଦ୍ୱାରା ପ୍ରଦାନ କରାଯାଇଥିବା ସମ୍ମତିକୁ ବୁଝାଏ ।
* ବିକଳ୍ପ ସମ୍ମତି କିମ୍ବା ବିକଳ୍ପ ବିଚାର ମତାବଳୀ ଜଣେ ଅକ୍ଷମ ବ୍ୟକ୍ତି ଅକ୍ଷମତାବଶତଃ ସମ୍ମତି ପ୍ରଦାନ କରିନପାରିଲେ ଜଣେ ନିଷ୍ପତ୍ତିକାରଙ୍କୁ ସେ ନିଜେ ସକ୍ଷମ ଥିଲେ ନିଷ୍ପତ୍ତି ପ୍ରତିଷ୍ଠା କରିବାକୁ ଚେଷ୍ଟା କରିବା ବେଳେ ଅନୁମତି ପ୍ରଦାନ କରିଥାଏ ।

## ଆଧାର 
ଶ୍ରେଣୀ:ଟର୍ଟ ଆଇନ
ଶ୍ରେଣୀ:ସ୍ୱୟତା
ଶ୍ରେଣୀ:ନୈତିକତାରେ ଧାରଣା
ଶ୍ରେଣୀ:ଡାକ୍ତରୀ ନୈତିକତା
ଶ୍ରେଣୀ:ଆଇନଗତ ପ୍ରତିରକ୍ଷା
ଉର୍ବଶୀ

**ଉର୍ବଶୀ** (ସଂସ୍କୃତ: उर्वशी) ହିନ୍ଦୁ କିମ୍ବଦନ୍ତୀରେ ଏକ ଅପ୍ସରା । ସେ ଇନ୍ଦ୍ର ଦରବାରରେ ଜଣେ ମହାକାଶ କନ୍ୟା ଥିଲେ ଏବଂ ତାଙ୍କୁ ସମସ୍ତ ଅପ୍ସରାମାନଙ୍କମଧ୍ୟରୁ ସବୁଠାରୁ ସୁନ୍ଦର ଭାବରେ ବିବେଚନା କରାଯାଉଥିଲା । ସେ ଚିରସ୍ଥାୟୀ ଯୌବନ ଏବଂ ଅସୀମ ଆକର୍ଷଣୀୟ କିନ୍ତୁ ତାଙ୍କୁ ଖୋଜି ପାଇବା କଷ୍ଟ ଥିଲା । ସେ ଏକ ଆନନ୍ଦର ଉତ୍ସ ଯେତିକି ଶୋକଦାୟକ ମଧ୍ୟ ସେତିକି ।

## କିମ୍ବଦନ୍ତୀ 
ଦେବୀ ଭାଗବତରେ ଉଲ୍ଲେଖ ହୋଇଥିବା କିମ୍ବଦନ୍ତୀ ଅନୁସାରେ ସତ୍ୟଯୁଗରେ ଦକ୍ଷ ପ୍ରଜାପତିଙ୍କ କନ୍ୟାମାନଙ୍କ ମଧ୍ୟରୁ ମୂର୍ତ୍ତି ନାମ୍ନୀ କନ୍ୟା ଧର୍ମକୁ ବିବାହ କରିଥିଲେ। ତାଙ୍କ ଗର୍ଭରୁ ନରନାରାୟଣ ଦୁଇପୁତ୍ର ବିଷ୍ଣୁଅଂଶୀ ଜନ୍ମ ହୋଇଥିଲେ। ଜନ୍ମ ପରେ ହିମାଳୟର ବଦ୍ରିକା ଆଶ୍ରମ(ବରଫ ଉପରେ ଗୋଟିଏ ବଦରୀ ବା ବରକୋଳି ଗଛ ରହିଥିବାରୁ ବଦ୍ରିକାଶ୍ରମ)ରେ ଘୋର ତପସ୍ୟାରେ ମଗ୍ନ ହୋଇଗଲେ ଯଦ୍ୱାରା ଦେବରାଜ ଇନ୍ଦ୍ର ଡରିଗଲେ କାଳେ ତପସ୍ୟା ବଳରେ ଏ ଦୁଇଜଣ ତାଙ୍କ ରାଜଗାଦି ଦଖଲ କରିନେବେ। ସେଥିପାଇଁ ସେ ଭୟଭୀତ ହୋଇ ନରନାରାୟଣଙ୍କ ତପସ୍ୟା ଭଗ୍ନ କରିବା ନିମନ୍ତେ କନ୍ଦର୍ପକୁ ପଠାଇଲେ ଓ ତାଙ୍କ ସହିତ ବସନ୍ତ ଗୁରୁପବନକୁ ମଧ୍ୟ ବଦ୍ରିକାଶ୍ରମ ପଠାଇବାରୁ କନ୍ଦର୍ପ ତାଙ୍କ ପଞ୍ଚଶର ମାରିଥିଲେ ଓ ମନ୍ଦମନ୍ଦ ପବନ ବହିବାକୁ ଲାଗିବାରୁ ପ୍ରେରିତ ଅପ୍‌ସରୀମାନେ ନୃତ୍ୟ ଆରମ୍ଭ କରିଦେଲେ ଯେପରି ସେମାନଙ୍କ ତପସ୍ୟା ଭାଙ୍ଗୁ। ହେଲେ ଯେତେବେଳେ ବିଷ୍ଣୁ ଏକଥା ଜାଣିପାରିଲେ ଯେ, ଇନ୍ଦ୍ର ତାଙ୍କ ତପସ୍ୟାରେ ବିଘ୍ନ ଘଟାଇବା ପାଇଁ ଏସବୁ ଭିଆଇଛନ୍ତି ସେ ତତ୍‌କ୍ଷଣାତ୍‌ ଚକ୍ଷୁ ଖୋଲି କହିଲେ- ହେ ଇନ୍ଦ୍ର ପ୍ରେରିତ ଅନୁଚରମାନେ, ତୁମ୍ଭେମାନେ ଇନ୍ଦ୍ରଙ୍କୁ ଡରି ଏଠାରେ ପହଞ୍ଚିଅଛ ଯାହା ଦେଖି ମୁଁ ଆନନ୍ଦିତ ହେଲି। କହିବା କ୍ଷଣି ଅଭିଷାପ ନପାଇବା ଭାବି କନ୍ଦର୍ପ, ପବନ ଓ ଅପ୍‌ସରାମାନେ ପ୍ରଭୁଙ୍କୁ ସ୍ତୁତି କରି ସନ୍ତୁଷ୍ଟ କରାଇଲେ ଓ ନାରାୟଣ ତାଙ୍କ ଉରୁ ବାଡ଼େଇବାରୁ ଗୋଟିଏ ଦିବ୍ୟସୁନ୍ଦର ନାରୀ ତାଙ୍କ ଜଙ୍ଘରୁ ଉତ୍ପନ ହେଲା । ଉରୁରୁ ସୃଷ୍ଟି ହୋଇଥିବାରୁ ସେ ନାରୀ ନାମ ଉର୍ବଶୀ ହେଲା।  ସେହି ଦିବ୍ୟସୁନ୍ଦରୀ ନାରୀକୁ ଦେଖି ସମସ୍ତେ ଏକ ନୟନରେ ତାକୁ ହିଁ ଚାହିଁ ରହିବାରୁ ଭଗବାନ୍‌ କହିଲେ- ‘ୟାଙ୍କୁ ନେଇ ଇନ୍ଦ୍ରଙ୍କୁ ଦେଇ କହିବ କି ଏ ନାରୀର ସେବା କରି ଖୁସିରେ ତୁମ୍ଭେମାନେ ଆଣିଛ ବୋଲି ଓ ନରନାରାୟଣ ଉର୍ବଶୀ ନାମ୍ନୀ ଏ ଦିବ୍ୟନାରୀକୁ ଆପଣଙ୍କ ଚିତ୍ତ ବିନୋଦନ ନିମନ୍ତେ ଆମ ସହିତ ପଠାଇଛନ୍ତି, ତାହା ସାଦରେ ଗ୍ରହଣ କରନ୍ତୁ ’। ଦେବରାଜ ଇନ୍ଦ୍ର ସେହି ଦିବ୍ୟ ପରମ ସୁନ୍ଦରୀ ନାରୀକୁ ଦେଖି ସବୁ ଭୁଲିଗଲେ ଓ ନିଜ ଆସନ ଟଳିବନାହିଁ ବୋଲି ଭାବି ବିଷ୍ଣୁଙ୍କୁ ପ୍ରଣାମ ଜଣାଇଲେ। ସେହିଦିନଠାରୁ ଉର୍ବଶୀ ଅପ୍‌ସରାମାନଙ୍କ ମଧ୍ୟରେ ଶ୍ରେଷ୍ଠ ବୋଲି ନାମିତ ହେଲେ ତଥା ଇନ୍ଦ୍ରଙ୍କର ଆଜ୍ଞାକାରିଣୀ ଓ ଶ୍ରେଷ୍ଠ ନୃତ୍ୟାଙ୍ଗନା ହୋଇ ଦେବସଭାରେ ରହି ତାଙ୍କର ମନ ତୃପ୍ତ କଲେ ।

### ଉର୍ବଶୀଙ୍କ ଅଭିଶାପ
ଦ୍ୱାପର ଯୁଗରେ ଅର୍ଜୁନ ପିତା ଇନ୍ଦ୍ର ଙ୍କଠାରୁ ଅସ୍ତ୍ରଶସ୍ତ୍ର ମହାଭାରତ ଯୁଦ୍ଧରେ ବିଜୟ ଓ ଆଶୀର୍ବାଦ ପ୍ରାପ୍ତି ପାଇଁ ସ୍ୱର୍ଗଲୋକକୁ ଯାଇଥିଲେ। ସେଠାରେ ଉର୍ବଶୀ ତାଙ୍କୁ ପ୍ରୀତି ଭିକ୍ଷା କରିନ୍ତେ, ଅର୍ଜୁନ ମା' ବୋଲି ସମ୍ବୋଧନ କରିବାରୁ ଶାପଗ୍ରସ୍ତ ହେଲେ କି ସେ ଏକବର୍ଷ କାଳ ନଂପୁସକ(ବୃହନ୍ନଳା) ହୋଇ ରହିବେ -ଯାହା ତାଙ୍କୁ ଏକବର୍ଷ ଅଜ୍ଞାତବାସ କାଳରେ ଆର୍ଶୀବାଦ ସ୍ୱରୂପ ପ୍ରାପ୍ତହେଲା।

## ଆଧାର
ଶ୍ରେଣୀ:ଅପ୍ସରା
ଶ୍ରେଣୀ:ମହାକାବ୍ୟଗୁଡ଼ିକର ଚରିତ୍ର
ଶ୍ରେଣୀ:ମହାଭାରତର ଚରିତ୍ର
ପ୍ରେମଚାନ୍ଦ ଭଗତ

**ପ୍ରେମଚାନ୍ଦ ଭଗତ** (୧୧ ଜୁନ ୧୯୩୧ - ୧୫ ଅପ୍ରେଲ ୧୯୯୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୬୧, ୧୯୬୭, ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଜଗାଙ୍ଗପୁର, ବିଶ୍ରା ଓ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୪ର୍ଥ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପ୍ରେମଚାନ୍ଦ ଭଗତ ୧୯୩୧ ମସିହାର ଜୁନ ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୂରଣ ଭଗତ ଓ ପତ୍ନୀଙ୍କ ନାମ ମଇନା ଦେବୀ ।

## ରାଜନୈତିକ ଜୀବନ 
ପ୍ରେମଚାନ୍ଦ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଏହା ପୂର୍ବରୁ ସେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୩୧ ଜନ୍ମ
ଶ୍ରେଣୀ:୧୯୯୮ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ପ୍ରକୃତି ପାଇଁ ବିଶ୍ୱବ୍ୟାପୀ ପାଣ୍ଠି

**ପ୍ରକୃତି ପାଇଁ ବିଶ୍ୱବ୍ୟାପୀ ପାଣ୍ଠି** (ପ୍ର.ପା.ବି.ପା.), (WWF), ୧୯୬୧ ମସିହାରେ ସ୍ଥାପିତ ହୋଇଥିବା ଏକ ଅନ୍ତର୍ରାଷ୍ଟ୍ରୀୟ ବେସରକାରୀ ସଂସ୍ଥା ଯାହା ବନ୍ଯଜନ୍ତୁ ତଥା ପ୍ରକୃତି ଉପରେ ମାନବ ପ୍ରଭାବ କମାଇବା ପାଇଁ କାମ କରେ । ଏହାକୁ ପ୍ରଥମେ **ବିଶ୍ୱ ବନ୍ଯଜନ୍ତୁ ପାଣ୍ଠି** ବୋଲି କୁହାଯାଉଥିଲା ।

ପ୍ର.ପା.ବି.ପା. ବିଶ୍ୱର ସର୍ବବୃହତ ସଂରକ୍ଷଣ ସଂସ୍ଥା ଅଟେ । ଏହାର ବିଶ୍ୱବ୍ୟାପୀ ପ୍ରାୟ ପାଞ୍ଚ ନିୟୁତ ସମର୍ଥକ ଅଛନ୍ତି, ଯେଉଁମାନେ ୧୦୦ଟି ଦେଶରେ କାମକରି ୩୦୦୦ରୁ ଉର୍ଦ୍ଧ୍ବ ସଂରକ୍ଷଣ ଯୋଜନାକୁ ସମର୍ଥନ କରୁଛନ୍ତି । ୧୯୯୫ ମସିହାରୁ ଏହି ସମର୍ଥକମାନେ ଏକତ୍ର ପ୍ରାୟ ୭.୩ ଖର୍ବ ଟଙ୍କା ଖର୍ଚ୍ଚ କରିସାରିଛନ୍ତି । WWF ଏକ ଅଣଲାଭଦାୟକ ସଂଗଠନ ଯାହାର ମୋଟ ଆୟର ଶତକଡା ୫୫ ଭାଗ ଜନସାଧାରଣଙ୍କ ଦାନରୁ, ଶତକଡା ୧୯ ଭାଗ ସରକାରୀ ସଂସ୍ଥାରୁ (ଯେପରିକି ବିଶ୍ୱ ବ୍ଯାଙ୍କ, ଅନ୍ତର୍ରାଷ୍ଟ୍ରୀୟ ବିକାଶ ବିଭାଗ ଏବଂ ଯୁକ୍ତରାଷ୍ଟ୍ର ଆମେରିକାର ଅନ୍ତର୍ରାଷ୍ଟ୍ରୀୟ ବିକାଶ ସଂସ୍ଥା) ଓ ଶତକଡା ୮ ଭାଗ ବିଭିନ୍ନ ଅନୁଷ୍ଠାନମାନଙ୍କଠାରୁ ଆସିଥାଏ ।

## ଆଧାର
ନବାର୍କଟୀୟ କ୍ଷେତ୍ର

**ନବାର୍କଟୀୟ କ୍ଷେତ୍ର**, ଉତ୍ତର ଆମେରିକାର ଅଧିକାଂଶ ଭାଗରେ ବିସ୍ତାର ଲାଭ କରିଛି । ଏଥିରେ ଗ୍ରୀନଲାଣ୍ଡ, ମଧ୍ଯ ଫ୍ଲୋରିଡା ଏବଂ ମେକ୍ସିକୋର ଉଚ୍ଚଭୂମି ମଧ୍ଯ ଅଛନ୍ତି । ଉତ୍ତର ଆମେରିକାର କେତେକ ଅଂଶ ଏହି କ୍ଷେତ୍ରରେ ନାହାଁନ୍ତି, ସେଗୁଡିକ ହେଲା - ପୂର୍ବ ମେକ୍ସିକୋ, ଦକ୍ଷିଣ ଫ୍ଲୋରିଡ଼ା, ଉପକୂଳବର୍ତ୍ତୀ କେନ୍ଦ୍ରୀୟ ଫ୍ଲୋରିଡ଼ା, କେନ୍ଦ୍ରୀୟ ଆମେରିକା ଓ କରିବୀୟ ଦ୍ୱୀପପୁଞ୍ଜ । ଏଗୁଡ଼ିକ ଦକ୍ଷିଣ ଆମେରିକା ସହ ମିଶି ନବବିଷୁବୀୟ କ୍ଷେତ୍ର ଗଠନ କରିଥାନ୍ତି ।

## ମହତ୍ତ୍ବପୂର୍ଣ୍ଣ ଜୈବାଞ୍ଚଳ
WWF, ଏହି କ୍ଷେତ୍ରକୁ ଚାରୋଟି ଜୈବାଞ୍ଚଳରେ ବିଭକ୍ତ କରିଛି ।

### କାନାଡୀୟ କବଚ
**କାନାଡୀୟ କବଚ** ଜୈବାଞ୍ଚଳଟି ମହାଦେଶର ଉତ୍ତର ଭାଗରେ ବିସ୍ତୃତ । ଏହା ଆଲେଉସିଆନ ଦ୍ୱୀପପୁଞ୍ଜଠାରୁ ନବପ୍ରାପ୍ତଭୂମି ପର୍ଯ୍ୟନ୍ତ ବିସ୍ତାର ଲାଭ କରିଛି । ଏଥିରେ ଆର୍କଟୀୟ ତୁନ୍ଦ୍ରା ତଥା ଟାଇଗା ବଣ ମଧ୍ଯ ଅନ୍ତର୍ଭୁକ୍ତ ।

### ଉତ୍ତର ଆମେରିକାର ପୂର୍ବଭାଗ
ପ୍ରାଚ୍ୟ ଯୁକ୍ତରାଷ୍ଟ୍ର ଆମେରିକା ତଥା ଆଗ୍ନେୟ କାନାଡ଼ାର ସମଶୀତୋଷ୍ଣ ବୃହତ୍-ପତ୍ରୀ ଏବଂ ମିଶ୍ରିତ ଜଙ୍ଗଲ, କେନ୍ଦ୍ରୀୟ ଯୁକ୍ତରାଷ୍ଟ୍ର ଆମେରିକା ତଥା ଦକ୍ଷିଣ-କେନ୍ଦ୍ରୀୟ କାନାଡ଼ାର ବୃହତ୍-ସମତଳ, ଆଗ୍ନେୟ ଯୁକ୍ତରାଷ୍ଟ୍ର ଆମେରିକାର ସମଶୀତୋଷ୍ଣ କୋନଧାରୀ ଜଙ୍ଗଲ ଇତ୍ଯାଦି ଏହି ଜୈବାଞ୍ଚଳର ଅନ୍ତର୍ଭୁକ୍ତ ।

### ଉତ୍ତର ଆମେରିକାର ପଶ୍ଚିମ ଭାଗ
### ଉତ୍ତରୀୟ ମେକ୍ସିକୋ ଏବଂ ନୈଋତୀୟ ଉତ୍ତର ଆମେରିକା
## ଆଧାର
ଶାନ୍ତି ପ୍ରକାଶ ଓରାମ

**ଶାନ୍ତି ପ୍ରକାଶ ଓରାମ** (ଜନ୍ମ: ୧୧ ଜୁଲାଇ ୧୯୧୫) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଜଗାଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଶାନ୍ତି ପ୍ରକାଶ ଓରାମ ୧୯୧୫ ମସିହାର ଜୁଲାଇ ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହରୁଣ ତିର୍କୀ ଓ ପତ୍ନୀଙ୍କ ନାମ ବିଳାଶୀ ଓରାମ ।

## ରାଜନୈତିକ ଜୀବନ 
ଶାନ୍ତି ପ୍ରକାଶ ନିର୍ଦ୍ଦଳୀୟ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୧୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଜୈବାଞ୍ଚଳ

ପାରିପାର୍ଶ୍ୱିକ ଅବସ୍ଥା ଏବଂ ଭୌଗୋଳିକ ବ୍ଯବସ୍ଥା ଦୃଷ୍ଟିରୁ ଜୈବଭୌଗୋଳିକ କ୍ଷେତ୍ରଗୁଡ଼ିକୁ ଅପେକ୍ଷାକୃତ ସାନ **ଜୈବାଞ୍ଚଳ**ରେ ବିଭକ୍ତ କରାଯାଇଛି । ଏଗୁଡ଼ିକୁ ଆହୁରି ସାନ ଇକୋଅଞ୍ଚଳରେ ବିଭକ୍ତ କରାଯାଇଛି ।

ଏକ ଜୈବାଞ୍ଚଳ ଉଭୟ ଜଳ ଏବଂ ସ୍ଥଳଭାଗରେ ବ୍ଯାପ୍ତ ଏବଂ ଏହା ଏଥିରେ ରହୁଥିବା ଅଧିବାସୀମାନଙ୍କ ଉପରେ ମଧ୍ଯ ନିର୍ଭର କରିଥାଏ । 

## ପ୍ର.ପା.ବି.ପା.ର ଜୈବାଞ୍ଚଳସମୂହ
ନିମ୍ନରେ ପ୍ରକୃତି ପାଇଁ ବିଶ୍ୱବ୍ୟାପୀ ପାଣ୍ଠିର ଜୈବାଞ୍ଚଳସମୂହ ଦିଆଗଲା:

* ଆଫ୍ରୋବିଷୁବୀୟ କ୍ଷେତ୍ର
**ପଶ୍ଚିମ ଆଫ୍ରିକା ଏବଂ ସାହେଲ
**ମଧ୍ଯଆଫ୍ରିକା
**ପୂର୍ବ ଏବଂ ଦକ୍ଷିଣ ଆଫ୍ରିକା
**ଆଫ୍ରିକୀୟ ଶିଙ୍ଗ
**ମାଡାଗାସ୍କର–ରତ୍ନାକର
* ଆଣ୍ଟାର୍କଟୀୟ କ୍ଷେତ୍ର
* ଅଷ୍ଟ୍ରାଲେସୀୟ କ୍ଷେତ୍ର
**ଅଷ୍ଟ୍ରେଲିଆ
**ନ୍ଯୁଗ୍ୱିନି ଏବଂ ମେଲାନେସିଆ
**ନୂଆ ଜୀଦେଶ
**ୱାଲ୍ଲାକିଆ
* ଇଣ୍ଡୋମଳୟ କ୍ଷେତ୍ର
** କାନାଡୀୟ ଶିଲ୍ଡ
** ପୂର୍ବ ଉତ୍ତର ଆମେରିକା
** ଉତ୍ତରୀୟ ମେକ୍ସିକୋ ଏବଂ ନୈଋତୀୟ ଉତ୍ତର ଆମେରିକା
** ପଶ୍ଚିମୀ ଉତ୍ତର-ଆମେରିକା
* ନବବିଷୁବୀୟ କ୍ଷେତ୍ର
** ଆମାଜୋନିଆ
** କାରିବୀୟ
** ମଧ୍ଯାମେରିକା
** ମଧ୍ଯାଣ୍ଡିଜ
** ପୂର୍ବୀ ଦକ୍ଷିଣ ଆମେରିକା
** ଏଭର୍ଗ୍ଲେଡ
** ଉତ୍ତରାଣ୍ଡିଜ
** ଓରିନୋକୋ
** ଦକ୍ଷିଣୀ ଦକ୍ଷିଣ ଆମେରିକା
* ଓସେନୀୟ କ୍ଷେତ୍ର
**କ୍ଷୁଦ୍ରନେସିଆ
**ପୋଲିନେସିଆ
* ପୂର୍ବାର୍କଟୀୟ କ୍ଷେତ୍ର
***ଏସିଆ*
****ହିମାଳୟର ଉତ୍ତରୀୟ ପାଦଦେଶରୁ ଆର୍କଟିକ ପର୍ଯ୍ୟନ୍ତ ପୂର୍ବ ଏସିଆ*
****ହିମାଳୟ
****ତିବ୍ବତୀୟ ଉଚ୍ଚଭୂମି
****ୟୁନ୍ନାନୀୟ-ଗ୍ୱିଝୋଉ ଉଚ୍ଚଭୂମି
****ଐଶାନ୍ୟ ଏସିଆ
****ଋଷୀୟ ଦୂରପ୍ରାଚ୍ଯ
****ମଧ୍ଯେସିଆ - ପାରସ୍ଯ ଉଚ୍ଚଭୂମି ଏବଂ ଆର୍କଟିକର ଉତ୍ତରକୁ ।*
****ଟେମ୍ପରେଟ ଏସିଆ ଜୈବଦେଶ
****ମଙ୍ଗୋଲୀୟ ଉଚ୍ଚଭୂମି
****ୟୁରେସୀୟ ଷ୍ଟେପେ
****ଏସୀୟ ଋଷିଆ (କେନ୍ଦ୍ରୀୟ)
*****ଏସୀୟ-ସାଇବେରୀୟ ଅଞ୍ଚଳ
****ପଶ୍ଚିମ ଏସିଆ* 
****ଆରବୀୟ ମରୁଭୂମି
****ଭୂମଧ୍ଯସାଗର ନିକଟପ୍ରାଚ୍ଯ (ଲେଭାଣ୍ଟ)
****ଆନାଟୋଲୀୟ ଉଚ୍ଚଭୂମି
****ଟ୍ରାନ୍ସକୌକାସିଆ 
***ଉତ୍ତରୀୟ ଆଫ୍ରିକା*
***ଆଟଲାଣ୍ଟୀୟ ଉପକୂଳ ମରୁଭୂମି
***ସାହାର ମରୁଭୂମି
***ଭୂମଧ୍ଯସାଗର ମଘ୍ରେବ
***ଆଟଲାସ ମୋଣ୍ଟାନେ
***ୟୁରୋପ (ଉତ୍ତରୀୟ, ମଧ୍ଯ, ପୂର୍ବ, ନୈଋତ ଏବଂ ଆଗ୍ନେୟ ୟୁରୋପ ଜୈବଦେଶ) - ଭୂମଧ୍ଯସାଗରଠାରୁ ଆର୍କଟିକ*
***ୟୁରୋପୀୟ ଭୂମଧ୍ଯସାଗରୀୟ ବେସିନ
***ଇବେରୀୟ ଅନ୍ତରୀପ
***ବଲ୍କାନ ଅନ୍ତରୀପ
***ଉତ୍ତର କୌକାସସ
***ଆଲ୍ପସ ମୋଣ୍ଟାନେ
***କାର୍ପାଥିଆନ
***ସ୍କାଣ୍ଡିନେଭିଆ
***ୟୁରୋପୀୟ ଋଷିଆ
***ୟୁରୋ-ସାଇବେରୀୟ ଅଞ୍ଚଳ
**ମାକ୍ରୋନେସିଆ

## ଆଧାର
କାମିନୋ ମିଚି

ର ହିରୋଶିମା ପ୍ରଶାସନରେ ଥିବା ଇତ୍ସୁକୁଶିମା ମନ୍ଦିରର ତୋରୀ । ଏକ ଶିଣ୍ଟୋମନ୍ଦିରର ତୋରଣକୁ ତୌରୀ କୁହାଯାଏ ଏବଂ ଏହା ଶିଣ୍ଟୋବାଦର ଚିହ୍ନ ।]]

**ଶିଣ୍ଟୋବାଦ** (ଶିନ୍ତୋ - 神道) ବା **ଈଶ୍ୱରଙ୍କ ପଥ** (କାମିନୋମିଚି - 神の道), ହେଉଛି ଜାପାନରେ ଉତ୍ପନ୍ନ ଏକ ଧର୍ମସମ୍ପ୍ରଦାୟ । ଏହି ବିଶ୍ବାସର ଅନୁଗାମୀମାନେ ଏହାକୁ ଜାପାନର ମୂଳ ଧର୍ମ ବୋଲି କହନ୍ତି । ଭାରତୀୟ ଧର୍ମସମ୍ପ୍ରଦାୟ ପରି ଏହି ଧର୍ମରେ ମଧ୍ଯ କୌଣସି କେନ୍ଦ୍ରୀୟ ଅଧିକାରୀ ନଥାଏ ।

ଶିଣ୍ଟୋବାଦ ଏକ ଅନେକେଶ୍ୱରବାଦୀ ଧର୍ମ ଯାହା (ଦେବାଦେବୀ, ଯକ୍ଷ, ଗନ୍ଧର୍ବ, ପ୍ରକୃତି ତଥା ଅନ୍ୟ ଶକ୍ତିଶାଳୀ ପରାଭୌତିକ ବ୍ଯକ୍ତିତ୍ବ ଆଦି) *କାମି*ଙ୍କ ଉପରେ ପର୍ଯ୍ୟବସିତ । କାମି ଏବଂ ପ୍ରାକୃତିକ ଶକ୍ତି ମଧ୍ଯରେ ଥିବା ସମ୍ବନ୍ଧ ଯୋଗୁଁ ଏହି ଲୋକପ୍ରଥାକୁ ଜୀବେଶ୍ବରବାଦ ତଥା ସର୍ବେଶ୍ୱରବାଦ ବୋଲି ମଧ୍ଯ କୁହାଯାଏ । କାମିମାନଙ୍କୁ ଘରର କାମିଦାନା, ପାରିବାରିକ ଶାଳ, ସାଧାରଣ ମନ୍ଦିର ଆଦିରେ ରଖି ପୂଜାକରାଯାଏ । ଶିଣ୍ଟୋଶାଳରେ ଥିବା ମୁଖ୍ଯ କାମିଙ୍କର ସେବାପାଇଁ ପ୍ରତେକ ଶାଳରେ ପୂଜକ ରହିଥାନ୍ତି । ଅନ୍ଯାନ୍ଯ ରୀତିନୀତିଗୁଡ଼ିକ ହେଲା - କାଗୁରା ନୃତ୍ୟ, ବିଭିନ୍ନ ଜୀବନ ସଂସ୍କାରଆଧାର ତଥା ଅନେକ ପର୍ବପର୍ବାଣି ।

## ଆଧାର
ସରୋଜ ରାଜ ଚୌଧୁରୀ

ସରୋଜ ରାଜ ଚୌଧୁରୀ ଜଣେ ଭାରତୀୟ ପରିବେଶବିତ୍, ବନ୍ୟଜନ୍ତୁ ସଂରକ୍ଷଣବାଦୀ, ଲେଖକ ଏବଂ ଓଡ଼ିଶା ସରକାରଙ୍କ ଅଧୀନରେ ପ୍ରଥମ ଜଙ୍ଗଲ ସଂରକ୍ଷଣକାରୀ ଥିଲେ । ସେ ଓଡ଼ିଶାର ମୟୂରଭଞ୍ଜ ଜିଲ୍ଲାର ସିମଲିପାଲ ଜାତୀୟ ଉଦ୍ୟାନର ପ୍ରତିଷ୍ଠାତା-ନିର୍ଦ୍ଦେଶକ ମଧ୍ୟ ଥିଲେ । ଚୌଧୁରୀ ବ୍ୟାଘ୍ର ଗଣନା ପାଇଁ ନିୟୋଜିତ ପଦଚିହ୍ନ-କୌଶଳ ତଥା ଘରୋଇ ବାଘୁଣୀ ଖଇରୀ ସହ ବନ୍ଧୁତା ପାଇଁ ଜଣାଶୁଣା ଥିଲେ। ପଶୁଙ୍କ ସହ ତାଙ୍କର ଅନୁଭୂତି "Khairi: The Beloved Tigress" ନାମକ ଏକ ପୁସ୍ତକରେ ଲିପିବଦ୍ଧ ହୋଇଛି ଯାହାକି ୧୯୭୭ ମସିହାରେ ପ୍ରକାଶିତ ହୋଇଥିଲା । ୧୯୮୩ ମସିହାରେ ଭାରତ ସରକାର ତାଙ୍କୁ ପଦ୍ମଶ୍ରୀଙ୍କ (ଚତୁର୍ଥ ସର୍ବୋଚ୍ଚ ଭାରତୀୟ ନାଗରିକ ସମ୍ମାନ) ପ୍ରଦାନ କରିଥିଲେ ।

## ସଂକ୍ଷିପ୍ତ ଜୀବନୀ 
ଓଡ଼ିଶାରେ ଜନ୍ମିତ ସରୋଜ ରାଜ ଚୌଧୁରୀ ଓଡ଼ିଶା ସରକାରଙ୍କ ବନ ଅଧିକାରୀ ଭାବରେ ନିଜର ବୃତ୍ତି ଆରମ୍ଭ କରିଥିଲେ ଏବଂ ବନ୍ୟଜନ୍ତୁ ସଂରକ୍ଷଣ ଅଧିକାରୀ ଭାବରେ ପଦବୀରେ ଅବସ୍ଥାପିତ ହୋଇଥିଲେ । ପରେ, ତାଙ୍କୁ ବନ ଅନୁସନ୍ଧାନ ପ୍ରତିଷ୍ଠାନର(Forest Research Institute), ଯାହାକି ୧୮୭୮ ମସିହାରେ ଜର୍ମାନ ଫରେଷ୍ଟର ଡିଟ୍ରିଚ ବ୍ରାଣ୍ଡିସଙ୍କଦ୍ୱାରା ପ୍ରତିଷ୍ଠିତ, ମୁଖ୍ୟ ଭାବରେ ନିଯୁକ୍ତି ଦିଆଯାଇଥିଲା । ୧୯୭୨ରେ ଯେତେବେଳେ ଶିମିଳିପାଳ ଜାତୀୟ ଉଦ୍ୟାନ ପ୍ରତିଷ୍ଠା ହେଲା, ଚୌଧୁରୀଙ୍କୁ ଏହାର ପ୍ରତିଷ୍ଠାତା କ୍ଷେତ୍ର ନିର୍ଦ୍ଦେଶକ ତଥା ବାରିପଦାସ୍ଥିତ ମୁଖ୍ୟାଳୟ ସହିତ ପ୍ରୋଜେକ୍ଟ ଟାଇଗରର ମୁଖ୍ୟ ଭାବରେ ନିଯୁକ୍ତ କରାଯାଇଥିଲା ।

୧୯୭୪ ମସିହା ଚୌଧୁରୀଙ୍କ ଜୀବନରେ ଏକ ଗୁରୁତ୍ୱପୂର୍ଣ୍ଣ ବର୍ଷ ଥିଲା । ସେହି ସମୟରେ ଖରିଆ ଆଦିବାସୀମାନେ ଖଇରୀ ନଦୀ ନିକଟରେ ମିଳିଥିବା ଏକ ମାଇ ବାଘ ଛୁଆ ଧରି ତାଙ୍କ ନିକଟକୁ ଆଣିଥିଲେ | ସେ ବାଘ ଛୁଆଟିକୁ ଅତ୍ୟନ୍ତ ଯତ୍ନର ସହ ରଖିବା ସହ ଜଶିପୁରରେ ଥିବା ନିଜ ସରକାରୀ ଗୃହକୁ ଏପରି ରୂପାନ୍ତରିତ କଲେ ଯେପରିକି ତାହା ଖଇରୀର ରହିବା ପାଇଁ କୌଣସି ଅସୁବିଧା ହେବନାହିଁ | ସେ ପାଇଥିବା ନଦୀର ନାମ ଅନୁସାରେ ନାମ ଦିଆଯାଇଥିବା ଖଇରୀ ନାମକ ଏହି ବାଘ ଛୁଆ ପୂର୍ଣ୍ଣ ବୟସ୍କ ହୋଇଯିବା ପରେ ମଧ୍ୟ ମଧ୍ୟ ଅନେକ ବର୍ଷ ପର୍ଯ୍ୟନ୍ତ ଚୌଧୁରୀଙ୍କ ପାଖରେ ରହିଲା । ସେ ତାଙ୍କ ବାସଭବନରେ ଅନ୍ୟ ଅନେକ ବନ୍ୟଜନ୍ତୁଙ୍କୁ ମଧ୍ୟ ପାଳୁଥିଲେ ଯେପରିକି ଏକ କୁମ୍ଭୀର, ଜୁମ୍ବୁ ନାମକ ଏକ ଭାଲୁ ଛୁଆ, ବାଇନା ନାମକ ଏକ ଅନ୍ଧ ହାଇନା ଏବଂ ଏକ ଜଙ୍ଗଲୀ ନେଉଳ, ସମସ୍ତେ ତାଙ୍କ ପ୍ରାଙ୍ଗଣରେ ମୁକ୍ତ ଭାବରେ ବୁଲୁଥିଲେ । ୧୯୮୧ ମସିହାରେ ରାବିସ୍‌ରେ ପୀଡ଼ିତ ଖଇରୀ ମରିଯିବା ପରେ ମର୍ମାହତ ଚୌଧୁରୀ ସେହି ବର୍ଷ ମୃତ୍ୟୁ ବରଣ କରିଥିଲେ ।

ଭାରତ ସରକାର ୧୯୮୩ ମସିହାରେ ତାଙ୍କୁ ପଦ୍ମଶ୍ରୀ ସମାନରେ ସମାନିତ କରିଛନ୍ତି ।

## ଆଧାର 
## ଅଧିକ ତଥ୍ୟ 
* 

ଶ୍ରେଣୀ:୧୯୮୧ ମୃତ୍ୟୁ

ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଜିଞ୍ଜା

**ଜିଞ୍ଜା** ବା **ଶିଣ୍ଟୋଶାଳ** (神社 - ଜିଞ୍ଜା - ଈଶ୍ବରଙ୍କ ଗୃହ) ଶିଣ୍ଟୋବାଦର କାମିମାନଙ୍କ ପାଇଁ ଉଦ୍ଦିଷ୍ଟ ସ୍ଥାନ । ଏହାର ପ୍ରମୁଖ ସ୍ଥଳଟି ପବିତ୍ର ବସ୍ତୁ ରଖିବା ପାଇଁ ବ୍ଯବହୃତ ହୁଏ । ଜାପାନୀ ଭାଷାରେ ଶିଣ୍ଟୋଶାଳର ଅନେକ ନାମ - ଗୋଙ୍ଗେନ, ଜିଞ୍ଜା, ଜିଙ୍ଗୁ, ମୋରୀ, ମ୍ଯୋଯୀନ, ତାଇଶା, ଉବୁସୁନା, ୟାଶୀରୋ ତଥା ପରପ୍ରତ୍ଯୟ - -ଗୁ, -ଶା, ଆଦି ବ୍ଯବହାର ହୁଏ ।
ସାଧାରଣତଃ ଏକ ଶାଳରେ ହୋଦେନ ଥାଏ ଯେଉଁଥିରେ କାମିଙ୍କୁ (କାମିଙ୍କର ପ୍ରତିମା କିମ୍ବା ଏକ ଦର୍ପଣ) ପ୍ରତିଷ୍ଠା କରାଯାଇଥାଏ । ଯଦି ଶାଳଟି ଏକ ପର୍ବତ ଉପରେ କରାଯାଇ ଯାହାକୁ ସମ୍ପୂର୍ଣ୍ଣ ଭାବରେ ଉକ୍ତ କାମିଙ୍କୁ ସମର୍ପିତ କରାଯାଇଥାଏ ତେବେ ହୋଦେନର ଉପସ୍ଥିତି ଆବଶ୍ୟକ ନଥାଏ ।

## ଆଧାର
ସଂସଦୀୟ ଗଣତନ୍ତ୍ର

**ସଂସଦୀୟ ପ୍ରଜାତନ୍ତ୍ର** ହେଉଛି ପ୍ରଜାତନ୍ତ୍ରର ଏକ ସ୍ୱରୂପ ଯେଉଁଥିରେ କାର୍ଯ୍ୟପାଳିକା ନିଜର ସମସ୍ତ ସାମର୍ଥ୍ଯ ତଥା ଅଧିକାର ଏହାର ବ୍ଯବସ୍ଥାପିକାଠାରୁ ପ୍ରାପ୍ତ କରିଥାଏ । ଏଥିପାଇଁ କାର୍ଯ୍ୟପାଳିକା କିମ୍ବା କାର୍ଯ୍ୟପାଳ ସବୁବେଳ ବ୍ଯବସ୍ଥାପିକାଠାରେ ଉତ୍ତରଦାୟୀ ହୋଇ ରହେ । ସଂସଦୀୟ ତନ୍ତ୍ରରେ ସାଧାରଣତଃ ରାଷ୍ଟ୍ରମୁଖ୍ୟ, ଶାସନମୁଖ୍ଯଙ୍କଠାରୁ ଅଲଗା ଥାଆନ୍ତି । ଅପରପକ୍ଷେ କାର୍ଯ୍ୟପାଳିକା ତନ୍ତ୍ରରେ କାର୍ଯ୍ୟପାଳ ବହୁସମୟରେ ଦେଶର ମୁଖ୍ଯ ଥାଆନ୍ତି ଏବଂ ନିଜର ଅଧିକାର ପାଇଁ ବ୍ଯବସ୍ଥାପିକା ଉପରେ ନିର୍ଭର କରନ୍ତି ନାହିଁ ।

ସଂସଦୀୟ ପ୍ରଜାତାନ୍ତ୍ରିକ ରାଷ୍ଟ୍ରମାନେ ସାମ୍ବିଧାନିକ ଏକତନ୍ତ୍ର; ଯେପରିକି - ଯୁକ୍ତରାଜ୍ୟ ଯେଉଁଥିରେ ରାଷ୍ଟ୍ରମୁଖ୍ୟ ଏକତନ୍ତ୍ରୀ କିନ୍ତୁ ଶାସନମୁଖ୍ୟ ସର୍ବଦା ଏକ ସଂସଦୀୟ ସଦସ୍ଯ ହୋଇଥାନ୍ତି କିମ୍ବା ସଂସଦୀୟ ଲୋକତନ୍ତ୍ର; ଯେପରିକି - ଭାରତ ଯେଉଁଠାରେ ରାଷ୍ଟ୍ରମୁଖ୍ୟ ସଂସଦଦ୍ୱାରା ନିର୍ବାଚିତ ହୁଅନ୍ତି ହୋଇପାରନ୍ତି ।

## ଆଧାର
ରଙ୍ଗବଲ୍ଲଭ ଅମାତ

**ରଙ୍ଗବଲ୍ଲଭ ଅମାତ** (୮ ନଭେମ୍ବର ୧୯୧୬ - ୧୭ ଡିସେମ୍ବର ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଜଗାଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ରଙ୍ଗବଲ୍ଲଭ ଅମାତ ୧୯୧୬ ମସିହାର ନଭେମ୍ବର ମାସ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଦନ ମୋହନ ଅମାତ ଓ ପତ୍ନୀଙ୍କ ନାମ ଆଶାବତୀ ଅମାତ ।

## ରାଜନୈତିକ ଜୀବନ 
ରଙ୍ଗବଲ୍ଲଭ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ରଙ୍ଗବଲ୍ଲଭ ଅମାତ ୨୦୦୩ ମସିହାରେ ଡିସେମ୍ବର ୧୭ରେ ୮୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୧୬ ଜନ୍ମ
ଶ୍ରେଣୀ:୨୦୦୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ